Ξεσκαρτάρισμα..Και όπως έλεγε ο Αγιος Παισιος,"ΠΙΣΤΗ ΣΤΟ ΘΕΟ ΝΑ ΕΧΟΥΜΕ ΚΑΙ ΘΑ ΧΑΡΟΥΝ ΠΟΛΛΟΙ"! - Ξυπνήστε ρε\nΞεσκαρτάρισμα..Και όπως έλεγε ο Αγιος Παισιος,"ΠΙΣΤΗ ΣΤΟ ΘΕΟ ΝΑ ΕΧΟΥΜΕ ΚΑΙ ΘΑ ΧΑΡΟΥΝ ΠΟΛΛΟΙ"!\nΑκουμε πολυ συχνα,κυριως απο στοματα σοφων Ιερωμενων,οταν ερχεται κατι κακο μας λενε να μη στενοχωριομαστε,γιατι απ το κακο θα βγει καλο!\nΚαι παντοτε απορουσα,ΠΟΤΕ και ΠΩΣ!\nΝα λοιπον που ηρθε η ωρα να μου λυθει η απορια!\nΜε την οικονομικη κριση,εγινε το πρωτο ξεσκαρταρισμα! Εφυγε απ την χωρα η σαβουρα και καθαρισε ο τοπος!\nΑπ το 2008 μεχρι τωρα εχουν φυγει αυτοι οι "Ελληνες" που θα φευγαν ετσι κι αλλιως κατω απο οποιαδηποτε ασχημη συνθηκη!\nΕιναι απο την αρχαιοτητα οι γνωστοι ριψασπις!\nΕιτε οικονομικη ανεχεια,ειτε πολεμο...γενικα ειναι αυτοι που προσεχουν τον κωλο τους και δεν τους νοιαζει τιποτα αλλο εκτος απ αυτον!\nΣε αυτους φυσικα προσθετοντε και αυτοι που βγαλαν τα λεφτα τους εξω,οταν εδω ειχαμε CAPITAL!\nΚατι τετοιοι ηταν και στην κατοχη,αυτοι που πηγαιναν με τους ΝΑΖΙ ειτε γιατι τους εκοβε η λορδα,ειτε για την καλοπεραση!! Ενα μεγαλο ποσοστο απ αυτους,θα ξαναφορουσε την κουκουλα ανετοτατα,αρκει να βολευοταν ο κωλος τους!\nΕτσι λοιπον η οικονομικη κριση,μας τους εβγαλε στη σεντρα,στον τακο! Τους ξερουμε τωρα και με ονοματεπωνυμο!\nΤο δευτερο κακο που βγαζει σε καλο ειναι ο κορονοιος!\nΟ κορονοιος ξεσκεπασε κατι ΥΠΕΡΟΡΘΟΔΟΞΟΥΣ,με κατι μεγαλους σταυρους στο στηθος,800 χιλιαδες εικονες στο τοιχο του σπιτιου τους,που γνωρισαν τον Αγιο Παισιο,τον Αγιο Πορφυριο... και με καμαρι εξιστορουν ιστοριες μαζι τους....και ειναι οι πρωτοι που βαλαν φιμωτρο!\nΞεσκεπασε και την ιεραρχεια!\nΓια το κλεισιμο των ναων και για το αν η Θεια Κοινωνια μας κολαει κορονοιο,βγαινει ενας,που λεει οτι εμεινε και με τον Αγιο Παισιο μαζι και το καυχατε που και που και δηλωνει,"Μπορουμε να κανουμε κατ οικον Εκκλησια! Οσο για την Θ Κοινωνια,ποιος απο οσους Κοινωναει,Μεταλλαμβανει αξιως?"!\nΤου λεω λοιπον οτι κατ οικον Εκκλησια υπαρχει και ειναι η οικογενεια,αρα δεν χρειαστηκε να μας το υπενθυμησεις!\nΟσο για την Θεια Κοινωνια,σιγα μη περιμενω να γινω Αγιος Πορφυριος για να Μεταλλαβω!\nΣτην Εκκλησια πηγαινουν οσοι πιστευουν οτι χρειαζοντε Θεραπεια και παιρνουν το υπερφαρμακο,την Θεια Κοινωνια!\nΔεν παμε στην Εκκλησια ως Αγιοι και Αξιοι της Θειας Κοινωνιας!\nΤωρα ο Μεσσηνιας,διαβασα,εδωσε κατι εντολες προς το ποιμνιο και το κληρο,που εχουν πολυ κρατισμο και λιγο Χριστιανισμο!\nΔικαιολογημενα,γιατι παει για Αρχιεπισκοπος,νομιζει,αλλα ειναι βαθια νυχτωμενος!!!\nΣτην Φθιωτιδα λεει πηγε να μπει σε Ναο μια γυναικα χωρις μασκα και απ το Ναο,λενε,αφου την καναν συσταση,φωναξαν το 100 και την συνελαβε! Ρουφιανοι δηλαδη εντος του Ναου!\nΚαι αλλου συμβαινουν ιστοριες παρομοιες με Ιεραρχες που βαζουν τους Νομους του κρατους,ποιο πανω απ το Νομο Του Θεου!\nΕνω προς εκπληξη πολλων,καποιους Ιεραρχες που τους κατηγουρουσαμε πριν για διαφορα θεματα,σταθηκαν τωρα με τον Κορονοιο στο υψος των περιστασεων και δεν υπεκυψαν σε εκβιασμους και ουτε Ιερεις τους φιμωσαν,ουτε το ποιμνιο τους τρομοκρατησαν!\nΕτσι λοιπον και ο Κορονοιος θα ξεχωρισει τον λυκο απ το αρνι,θα βγαλει την ηρα απ το σταρι!\nΚαι οταν ετσι η Πατριδα μας λαμπικαρει καλα και φυγει η μποχα,τοτε ο Θεος θα μας δωσει και την Βασιλευουσα!\nΟπως λεει κι ο Πατερας Ευαγγελος Παπανικολαου,"ΤΗΝ ΠΟΛΗ ΘΑ ΜΑΣ ΤΗΝ ΔΩΣΕΙ Ο ΘΕΟΣ,ΟΤΑΝ ΓΙΝΟΥΜΕ ΚΑΛΥΤΕΡΟΙ ΑΠ ΤΟΥΣ ΤΟΥΡΚΟΥΣ"!\nΑυτο ακουγεται λιγο παραξενο,αλλα εχει πολυ δικιο!\nΕιδατε πως πανε ενδεδυμενοι οι Τουρκοι στην Αγια Σοφια-τζαμι?\nΓια δειξτε βιντεακια απ την Παναγια της Τηνου,Εκατονταπυλιανη...να δειτε Ελληνες Ορθοδοξοι πως μπαινουν μεσα στο Ναο!!\nΜε μαγιο και παρεο,σορτσακια,μπλουζακια τιραντες,σουτιεν απο πανω και κατω σορτς,μπλουζακια κολητα χωρις σουτιεν απο μεσα,φατσα φορα το τατου η' η χενα...! Και αντε τολμα να τους κανεις παρατηρηση,να ακουσεις τα εξ αμαξεις!\nΟι Τουρκοι,μουσουλμανοι ειναι και αν πατε να δειτε στον Αγιο Γεωργιο τον Κουδουνα στη Πριγκιπο νομιζω,με τι σεμνοτητα πανε να προσκυνησουν και τι ταματα εχει πανω η εικονα του Αγιου απο Τουρκους,θα παθετε πλακα!\nΔεν θελω να συγκρινω την Τουρκια με την Αγιοτοκο Ελλαδα,ομως πιασαμε πολυ πουρι και αυτο πρεπει να φυγει,για να φανει αυτο που λαμπει! Και θα φυγει,θα το διωξει η οικονομικη κριση και ο κορονοιος!\nΚαι όπως έλεγε ο Αγιος Παισιος,"ΠΙΣΤΗ ΣΤΟ ΘΕΟ ΝΑ ΕΧΟΥΜΕ ΚΑΙ ΘΑ ΧΑΡΟΥΝ ΠΟΛΛΟΙ"!


Βιβλιοπωλείο ΣΥΓΧΡΟΝΗ ΕΚΦΡΑΣΗ: Το βιβλίο της Γιάννας Λάμπρου ΑΝΕΠΙΣΤΡΟΦΟΝ ηχεί ως ένα σήμαντρο αφύπνισης που μας καλεί να τολμήσουμε να ζήσουμε. Όσο είναι καιρός.\nΤο βιβλίο της Γιάννας Λάμπρου ΑΝΕΠΙΣΤΡΟΦΟΝ ηχεί ως ένα σήμαντρο αφύπνισης που μας καλεί να τολμήσουμε να ζήσουμε. Όσο είναι καιρός.\nΜε την παρουσίαση του βιβλίου της συντοπίτισσας Γιάννας Λάμπρου ΑΝΕΠΙΣΤΡΟΦΟΝ έκλεισε η 19η περίοδος των εκδηλώσεων του βιβλιοπωλείου. Σε μια κατάμεστη αίθουσα η συγγραφέας μίλησε για το πόνημά της και συζήτησε με το κοινό ενώ ο ποιητής Γιώργος Θεοχάρης είχε προηγηθεί με μια κατατοπιστική παρουσίαση την οποία σας παραθέτουμε.\nΓιάννα Λάμπρου: Ανεπίστροφον – διαδρομές,\nΑυτοέκδοση, Λιβαδειά 2010\nΣυμβαίνει κάποτε στη ζωή και στην Τέχνη να διασταυρώνεσαι απροσδόκητα με το πολύτιμο. Τότε στερεώνεται η βεβαιότητά σου πως τα τιμαλφή φέρουν εκ γενετής την χάρι της δωρεάς, υπήρξαν για να προσφερθούν, δημιουργήθηκαν για να τιμήσουν την ύπαρξη.\nΤο τιμαλφές δώρημα της Γιάννας Λάμπρου προσφέρθηκε στην ανάγνωση διακριτικά, όπως ταιριάζει στα πολύτιμα, αλλά στο πρώτο ξεφύλλισμα καταυγάζεται η ψυχή του αναγνώστη απ’ τις εκλάμψεις του κειμένου.\nΠρόκειται για ένα δοκίμιο φιλοσοφικού λυρισμού, στους αρμούς του οποίου ενυπάρχει και το στερεώνει η ποίηση. Λόγος αποφθεγματικός, λόγος θεατρικός σχεδόν ως μονόπρακτο, λόγος κινηματογραφικός ως σεκάνς του Βιμ Βέντερς, λόγος επεξεργασμένα δικανικός, κείμενα εσωτερικού μονολόγου, δοκίμια μελέτης των ανθρωπίνων σχέσεων.\nΣτο πρώτο κείμενο, συνεπώς και στο βιβλίο, προτάσσεται το τετράστιχο: Γυρεύοντας τις αιτίες της αλμύρας / Στο περιγιάλι των χρόνων που εξαγοράσαμε / Ακρωτηριάσαμε μετά από μέρες άκαρπες / Την πιο γαλάζια πελαγίσια αλήθεια μας. Διαβάζοντάς το αντιλαμβάνομαι ότι η συγγραφέας μας προτρέπει να μη ψάχνουμε τις αιτίες απ’ τις οποίες εκπηγάζουν οι αρχέγονες αξίες της ζωής. Να γευτούμε το θαύμα της λειτουργίας των συναισθημάτων, χωρίς αυτιστικά ερωτηματικά, όσο διαρκεί το δώρο της έμβιας παρουσίας μας, το διάστημα της οποίας εξαγοράσαμε με τον θάνατό μας.\nΤο πρώτο κείμενο είναι μία συνομιλία δύο ανθρώπων που κάποτε ερωτεύτηκε ο ένας τον άλλο και τώρα βρίσκονται στο δρόμο του χωρισμού και πολύ μακριά από την εποχή της νεότητας, έχοντας ζήσει μια ρυθμισμένη, ασάλευτη, χωρίς απροσδόκητα, ήσυχη και για τούτο αδιάφορη ζωή. Γι’ αυτόν το χωρισμό προσπαθούν να συζητήσουν πολιτισμένα. Είναι Σεπτέμβρης 1995. Σκηνικός χώρος η Βενετία. Ο γονδολιέρης τραγουδά το Dance me to the end of love, του Leonard Cohen. Για τους ήρωες του κειμένου είναι το τέλος του έρωτα, βρίσκεται στην κορύφωσή του ένας αγάπης αγώνας άγονος. Εκείνη του προσάπτει με βεβαιότητα την ύπαρξη ερωμένης. Εκείνος αντιτείνει πως δεν υπήρξε ερωμένη, αλλά ο ίδιος έζησε μία ζωή φαντασιακού εραστή, έχοντας από πάντα δραπετεύσει από τη σχέση τους. Φανταζόταν ότι ήταν με μια γυναίκα ικανή να τον σαγηνεύει χωρίς δεσποτισμό και ίντριγκες, ώστε αυτός να παραμένει αήττητος αλλά παραδομένος. Ό,τι επιθυμούσε δεν το βρήκε σ’ αυτήν. Την αισθανόταν ως ξένη. Το όνομά της είναι Ξένια. Η συγγραφέας παίζει συχνά το παιχνίδι με την αμφισημία και την πολυσημία των λέξεων. Έτσι κι εδώ: Ξένη από την αποξένωση που εμπνέει σ’ εκείνον ή Ξένια από τη φιλοξενία που του προσφέρει και ξενοδοχεί το αλλοπρόσαλλο των συναισθημάτων του;\nΝα πώς εκείνος περιγράφει το φασματικό ιδανικό του, το φάσμα του πόθου του:\n-Κι όταν ήμαστε μόνο οι δυο μας, υποκρινόσουν;\n-Δεν ήμαστε ποτέ οι δυο μας, Ξένια. Και στις ιδιαίτερες στιγμές μας δεν σου εκχωρούσα τίποτα δικό μου. Η φίλη μου η πεφιλημένη, της ζωής μου η αγαπημένη, ήταν πάντα εκεί. Ευρηματική και διεκδικητική σαν τελευταία φορά πριν το μεγάλο ταξίδι. Εκρηκτική σαν άνοιξη, γόνιμη σαν την πράσινη γη, απέραντη σαν θάλασσα, ανεξερεύνητη σαν δάσος πυκνό, μαγική σαν σκοπός από σαξόφωνο, αειπάρθενη και πανερωτική, αποκλειστική και διασπασμένη. Ανένδοτη σαν επανάσταση, απείραχτη σαν ιδανικό, ρομαντική σαν αχλύ ονείρου και γήινη σαν τραύμα από φλόγα. Με αγκαλιά από μέλι. Και πάντα δίπλα ένα καράβι με τη μηχανή του αναμμένη. Έτοιμο να ξανοιχτεί. Ένα λεπτό μαζί της ήταν αιωνιότητα κι αθανασία, είκοσι χρόνια μαζί σου δεν έφτιαξαν όλα μαζί ένα αφρισμένο κύμα, ένα ρίγος.\nΟι ήρωες τυραννιούνται από την οδύνη της αγάπης. Οι συναισθηματικές τους καταβολές έρχονται από περιοχές ψυχικού αναλφαβητισμού. Εκείνος, ως οντολογική φιγούρα και ως νοητική λειτουργία, προσομοιάζει με ήρωα φιλμ νουάρ. Ανάμεσά τους αναπτύσσεται ένας διάλογος δικανικός: Όταν εκείνη τον ρωτά γιατί αφού του ήταν αδιάφορη τη ζήλευε, εκείνος απαντά πως αφού γι’ αυτόν ήταν ασήμαντη και ταπεινή δεν θα μπορούσε να δεχτεί να είναι σημαντική για κάποιον άλλο, προφανώς γιατί κάτι τέτοιο θα αποκάλυπτε πλευρές της δικής του ελλειμματικότητας. Όταν εκείνος της επισημαίνει πως ποτέ δεν επέτρεψε ν’ ανοίξουν μαζί τα φτερά τους, εκείνη του αντιτείνει:\nΝόμιζα πως το να θέλω να οπισθοδρομούμε παθητικά, δεν σε πείραζε. Είχα επίτηδες, αλλά σχεδόν ενστικτωδώς, συγχύσει την ελλειμματική μου στάση προς την επίγνωση, την ανικανότητά μου να φτιάξω μια τόση δα χαρά, μια τόση λύπη, μια τόση απελπισία, με την αυθεντικότητα. Αδύναμη να χειριστώ στερεότυπα, μετέτρεπα την αποδοχή τους σε δήθεν γνησιότητα. Αλλά κι εσύ μήπως τα είχες γκρεμίσει; Μέσα από μια ανάγκη, μια εικόνα, μια αποτυχία με αναζήτησες, να φύγεις ήθελες, όχι να ‘ρθεις. Όμως ο έρωτας είναι να θες να ‘ρθεις, όχι να θες να φύγεις από κάπου. Αυτό είναι σαν την αναστολή. Εντός του χρόνου της να μη διαπράξεις άλλο αδίκημα.\n…και πάει έτσι ο διάλογος μέχρι τέλους, δίχως ο αναγνώστης να μπορεί να αθωώσει ή να δικάσει κάποιον. Μονάχα ως συγγραφέας ο νομικός έχει την ευχέρεια να χαράζει την υπερασπιστική γραμμή και των δύο αντιδίκων, να απαγγέλει το κατηγορητήριο και ταυτόχρονα να επιχειρηματολογεί αντικρούοντάς το, και κάποτε να ανεβαίνει και στην έδρα. Η επιστημονική σκευή, η νομική γνώση, της Γιάννας Λάμπρου πλουτίζει το κείμενο έτσι κι αλλιώς.\nΗ παρουσία του αρχετυπικού ζεύγους –άντρας γυναίκα- διατρέχει και τροφοδοτεί τη δράση σε όλα τα κείμενα του βιβλίου. Είτε πρόκειται για τους ίδιους ήρωες, από κείμενο σε κείμενο, είτε για διαφορετικούς, ίδια είναι τα πάθη που κατατρώνε τα σπλάχνα τους, ίδιες και οι σταθερές αξίες που μπορούν να τους ανυψώσουν στο θαύμα.\nΣτο επόμενο κείμενο ένας άντρας μονολογεί παρουσία μιας γυναίκας.\nΕκείνη περιγράφεται ως αποκλεισμένη, ως αυτοέγκλειστη, πιο σωστά, στη φυλακή της συναισθηματικής της αυτάρκειας. Κι εδώ βρισκόμαστε μπροστά σε επιλογές ρυθμισμένης ζωής. Κάθε τι στον καιρό του, κι αν υπάρχει ο καιρός γι’ αυτό. Κι ο έρωτας ακόμη ως Ανάγκη, όταν και αν προκύψει αυτή η ανάγκη.\nΕκείνος ακριβώς στην απέναντι όχθη Η συμβατική ζωή, γι’ αυτόν, είναι θάνατος. Ζωή είναι το πάθος. Επιζητά την ταύτιση, την εισχώρηση στον αγαπημένο Άλλο. Επιζητά τη Μέθεξη. Ξέρει το διακύβευμα. Γνωρίζει τους κινδύνους που υποκρύπτονται, ξέρει όμως πόσο άξιο είναι το τίμημα. Η συγγραφέας, με παρένθετους στίχους, το δίνει έξοχα, με μιαν αρμονική παρήχηση του ρο:\nΡόδο, ρίγος, ροή, ράπισμα, ρήμαγμα… Έρωτας.\nΕκείνος, στον απολογισμό της ζωής του, αντιλαμβάνεται ότι όσο κι αν επιθυμούσε τη Μέθεξη ποτέ δεν τόλμησε όσο χρειαζόταν, κι αναρωτιέται:\nπώς έγινε και μέτρησα σχεδόν πενήντα χρόνια χωρίς ποτέ να ενωθούν οι αισθήσεις και τα συναισθήματά μου, χωρίς ποτέ συνεπαρμένος από μια ελάχιστη προσωπική μου αμαρτία να ταξιδέψω τινάζοντας τον φόβο του θανάτου και του μάταιου; Χωρίς να συνωμοτήσω με την πολυτέλεια της αγίας Επιθυμίας, κρατώντας την ψυχή στα χέρια μου και τα χέρια στην ψυχή μου. Χωρίς να μείνω άφωνος από χαρά, από λύπη, από αγωνία, από μια ματιά-μαχαίρι, μια μυρωδιά, ένα στίχο, έναν ξεσηκωμό που θα διέλυε όλον εκείνο τον απίστευτα γελοίο περίγυρο. Χωρίς να ταξιδέψω σε μια κοινωνία της ου-τοπίας και του ονείρου, της ισότητας και της επανάστασης.\nΣτο επόμενο κείμενο συνομιλούν δύο γυναίκες. Η Κλαίρη εκθέτει στη Θαλλώ το αξιακό της σύστημα για τη ζωή και τις απόψεις της για τις ανθρώπινες σχέσεις. Μιλάει για την εμπειρία της με τον Βάνια. Τον Άγγελο που αυτοϋποβιβάστηκε σε Βαγγέλη, ούτε καν σε Ευάγγελο, από τον οποίο επέτρεψε να γοητευθεί ενώ εκείνος δεν άξιζε ενος τέτοιου δωρήματος. Κι ίσως εκείνη λειτούργησε έτσι εξ’ αιτίας του έντονου χαρακτηριστικού της, της ενσυναίσθησης. Τους διανοητικής ικανότητας της εμβίωσης. Του να θέλεις και να μπορείς να ζεις έν τινι. Να μπαίνεις στη θέση του Άλλου και να επιδράς στους όρους δημιουργίας των διαπροσωπικών σχέσεων. Γιατί, διαβάζουμε στο κείμενο, αν κοινωνήσεις τους καημούς, αν μεταλάβεις τη βαθιά εκείνη ψυχική δίψα κάποιου ανθρώπου ή κάποιας πατρίδας, γίνεται για πάντα κομμάτι σου, το κουβαλάς σαν μέλος σου και το προσέχεις όσο και εσένα! Υπάρχει όμως πάντα το ρίσκο της αγνωμοσύνης, όπου, ενώ εσύ δίνεις την ψυχή σου σού τη γυρίζουν σακατεμένη.\nΟ Βάνια είναι κι αυτός άτολμος στο καινούριο. Νόμισε εύκολη την πορεία προς την αγάπη. Δεν υποψιαζόταν πώς είναι να χαρίζεσαι και να χαρίζεις αυτό που δεν σου περισσεύει. Ο Βάνια δεν παραδόθηκε στη σαγήνη και στο πάθος. Ήταν ένας εξ’ αρχής νικημένος από πεποίθηση.\nΟ Βάνια εμφανίζεται στο προσκήνιο και η συνομιλία γίνεται ανάμεσα σ’ αυτόν και την Κλαίρη.\nΟ αξιακός κανόνας εκείνης για τη ζωή είναι: ν’ αγαπάς, να ερωτεύεσαι, να είσαι ελεύθερος, να συμπάσχεις με τους ποιητές και τους βασανισμένους, να υπερασπίζεσαι την αλήθεια και την αθωότητα. Ν’ αγαπάς κάποιον χωρίς να τον χρειάζεσαι.\nΟ Βάνια παραμένει ένας ακρωτηριασμένος συναισθηματικά άνθρωπος, ένας συντετριμμένος της καθημερινότητας. Η Κλαίρη επιχειρεί να τον υπερασπιστεί αποκαλύπτοντας τις πηγές της μετριότητάς του. Του λέει ότι κάποτε στη ζωή του ο καθείς οφείλει ένα τουλάχιστον «απεταξάμην».\nΟ άνθρωπος που στεγνώνει από επιθυμία και διάθεση, περνά στην καθολική παραίτηση, ακυρώνει τη ζωή του. Αν, παρ’ ελπίδα, επιχειρήσει να μπει σε μια διαδικασία ανάτασης ηθικής, επειδή ακριβώς είχε προθύμως συναινέσει στην πτώση του, οι αρνητικές αξίες με τους οποίες συνοδοιπόρησε στην πορεία της πτώσης, θα κονιορτοποιήσουν τις όποιες ανορθωτικές του προσδοκίες, τόσο κυνικά, χωρίς αιδώ, μας λέει η συγγραφέας, τόσο χυδαία, όσο η ανηθικότητα του φόνου που, αν δηλωθεί εκουσίως, εκλαμβάνεται ως ειλικρίνεια του δράστη.\nΕν τέλει η Κλαίρη, διερχόμενη μέσα από την εμπειρία της συναναστροφής με το ανήθικο, το ευτελές και το άσχημο, αποφασίζει πως είναι μάταιο να βγάζει τα συναισθήματά της στην αγορά, αφού εκεί χάνουν την ανταλλακτική τους αξία, επειδή όλο και μειώνεται η προσφορά ψυχικών παραγώγων αγάπης και, παράλληλα, όλο και αυξάνεται ο αριθμός των πάγκων που στήνουν οι αργυραμοιβοί, οι κιβδηλοποιοί, οι αγύρτες.\nΣτο κείμενο που ακολουθεί μια ώριμη γυναίκα και ένας νεαρός άνδρας βρίσκονται γυμνοί στο κρεβάτι. Η γυναίκα επιθυμεί τον νέο, και, ταυτόχρονα, τύπτεται γιατί τον εγκλωβίζει στη μοναδικότητα αυτής της επιλογής –εξυπακούεται ότι κι εκείνος την επιθυμεί- την ώρα που η φυσική τάξη επιτάσσει να είναι συναισθηματικά ελεύθερος και να σπουδάζει τις μεθόδους ωρίμανσής του, όπως έκανε κι εκείνη στην ηλικία του.\nΟ νέος της αντιτείνει: Εγώ, όμως, δεν σκέφτομαι όπως εσείςς κοιτώντας προς τα πίσω με τωρινά μάτια. Ίσως επειδή δεν έχω παρελθόν. Εγώ… μ’ αρέσει αυτό που ζω μαζί σου και μου αρκεί.\nΝαι, του λέει εκείνη, αλλά κάποτε θα λυπηθείτε για όλα αυτά.\nΘα λυπηθώ, απαντά ο νέος, όταν γίνω τόσο κανονικός που να μην προλαβαίνω να ζω, αλλά να καταστρέφω με την… έμπειρη σκέψη ό,τι συμβαίνει πριν το αγγίξω. Νομίζω πως δεν είναι η γνώση ο μόνος δρόμος που μας οδηγεί στην αφή των πραγμάτων.\nΟυσιαστικά εδώ η Γιάννα Λάμπρου προσεγγίζει το μέγα θέμα της συνάφειας και της σύγκρουσης του πρωτογενούς με το δευτερογενές, ως απότοκο της ηλικιακής απόστασης, στο επίπεδο τους συναισθηματικής εμπειρίας, από τις εκβολές της οποίας τροφοδοτούνται οι συμπεριφορές των ανθρώπων και νοηματοδοτούνται οι σχέσεις τους. Γιατί η πρωτογενής προσέγγιση της υλικής (σωματικής) και της πνευματικής (ψυχικής) υπόστασης του Άλλου διαθέτει το πλεονέκτημα και την υπεροχή της ακατέργαστης ορμητικότητας, τη στιλπνότητα της αλήθειας, και την παρθενικότητα της ειλικρίνειας, ενώ η δευτερογενής είναι πιθανό να στενάζει κάτω από φορτία εγκατεστημένων στερεοτύπων, και να είναι δύσκαμπτη από σκουριές καχυποψίας, αμφιβολίας, υστεροβουλίας, κλπ.\nΣε κάποιο σημείο του κειμένου η ώριμη κυρία προβάλλει το συναισθηματικό της στίγμα ως εξής:\nΑν μοιράσω τη ζωή μου σε τέσσερις εποχές, τώρα θα είναι αυτή που διασχίζω με λαμπυριστούς τροχούς ποδηλάτου έναν κάμπο με κίτρινα στάχυα.\nΕκπληκτικά η Γιάννα Λάμπρου έχει εδώ συγκεράσει τρεις μορφές υψηλής Τέχνης, τρία έργα Τέχνης και τρεις δημιουργούς: τη Μουσική, με τις Τέσσερις εποχές, του Αντόνιο Βιβάλντι, την Ποίηση, με τους στίχους Η Ποίηση είναι ανάπτυξη στίλβοντος ποδηλάτου, του Ανδρέα Εμπειρίκου, και τη Ζωγραφική, με τα Σταροχώραφα του Βικέντιου Βαν Γκογκ.\nΣτο επόμενο κείμενο δύο, κατά πάσα πιθανότητα, εραστές από την φοιτητική τους νεότητα, που παρέμειναν φίλοι, συναντιούνται τριάντα χρόνια αργότερα. Η συνάντησή τους χαρακτηρίζεται από την ευγένεια που αποτυπώνεται εσαεί στην ψυχή των εραστών από ενσυναίσθηση.\nΗ κεντρική προβληματική αφορά στη φθορά που επιφέρει ο Χρόνος.\nΑκολουθεί μία μνημονική επιστροφή της αφηγήτριας, που εδώ, βάσιμα, από την εξέταση των πραγματολογικών αναφορών, μπορούμε να ισχυριστούμε ότι ταυτίζεται με τη συγγραφέα, στον γενέθλιο τόπο.\nΟι προβολές της μνήμης σκηνοθετούνται από το βλέμμα της αφηγήτριας που θέλει να ταξιδεύει στη ζωή πρώτη θέση και ποτέ ως λαθρεπιβάτης, και που θέλει να παραχωρεί αυτή τη θέση μόνο στον πρωτογενή ανθρώπινο μόχθο και στον γενναίο ανθρώπινο πόνο, που την κάνουν άνθρωπο.\nΠροβάλλονται πλευρές του επαρχιακού βίου από τον ελληνικό χώρο των πρώτων μετεμφυλιακών δεκαετιών και αναπτύσσεται προβληματισμός για τις συνιστώσες που επέδρασαν στη διαμόρφωση του μεταπολεμικού έλληνα.\nΜετά το διάλειμμα, στην οθόνη, η μνημονική επιστροφή μεταφέρεται στους χώρους της φοιτητικής ζωής και στους φίλους εκείνης της εποχής.\nΚαθώς πέφτουν οι τίτλοι του τέλους αντιλαμβανόμαστε πως επρόκειτο για μια νέκυια της νεότητας, για μιαν ανάμνηση των τρόπων και των λόγων των φίλων εκείνης της ανεπίστρεπτης περιόδου, που τώρα έχουν χαθεί, αφού η ακοίμητη κλειδούχος παραμονεύει. Η κήρα μέλαινα, η ομηρική διατύπωση για το μαύρο αίμα του θανάτου που ακυρώνει την ύπαρξη.\nΚαι στο επόμενο κείμενο ανακαλείται μνημονικά η νεότητα, και ο έρωτας και η ελευθερία των επιλογών και η αυτοδιάθεση του ανθρώπου. Αφορμή η γαμήλια ετοιμασία της ένωσης δύο ανθρώπων από συνοικέσιο, στα μέσα της δεκαετίας του 1960, στην επαρχία.\nΠεριγράφοντας η αφηγήτρια τα φρεσκοπλυμένα προικώα ασπρόρουχα της πρώτης νύχτας του γάμου, επισημαίνει:\nΚατέφθανε με δώρα η πεθερά να χαρεί τη χαρά της ξένης που θα έφερνε απογόνους στην οικογένεια. Κεντημένα μαξιλάρια κι αντί βαμβάκι, γεμισμένα με κλαδιά φτέρης για την πρώτη νύχτα του γάμου.\nΟ ψυχικός πολιτισμός των εξευγενισμένων κυράδων, που υπήρχαν πάντα και σ’ όλες τις συνθήκες, διαισθανόταν ότι κάτι πιο ευγενές χρειαζόταν να διαχωρίσει αυτή τη νύχτα από τις ίδιες άλλες που θα έρχονταν μια ολόκληρη ζωή. Μια ζωή χρέους και καθήκοντος.\nΣτο ίδιο κείμενο ενυπάρχουν μνήμες της παιδικής ηλικίας και της παιδικής αθωότητας όταν σκιρτά, πρώτη φορά, η ψυχή διαισθητικά στο μέγα δώρο του έρωτα, στην εκρηκτική ανθοφορία του σώματος.\nΑκολουθούν μικρής έκτασης κείμενα στα οποία:\nαποτυπώνεται η τελετουργία της μητρότητας. Η σύλληψη, η κύηση, η γέννηση. Η γυναίκα δικαιούται τα σπουδαία γιατί η μήτρα της αντιμάχεται το Χρόνο, πολεμώντας το Θάνατο με σπέρματα Αθανασίας.\nη αφηγήτρια παραθέτει τον πίνακα των αξιών της και επισημαίνει, ανακαλώντας τους στίχους του Ελύτη από το έργο του «Εκ του πλησίον», ότι δεν φτάνει σαν κλωνάρι λέξης ν’ αδημονείς για Μάιο, δεν φτάνει δηλαδή να θέλεις κάτι πολύ, χρειάζεται και να αποκωδικοποιείς με τον νου ό,τι η καρδιά νοιώθει.\nΕντέλει το ζεύγος άνδρας-γυναίκα δικαιώνει, κατά μόνας, τη βαθύτερη ουσία της υπόστασής του. Χωρίζει. Εκείνος επιστρέφει στη σύζυγό του και στη θαλπωρή της οικιακής ακινησίας. Προηγουμένως έχει εκλιπαρήσει τη γυναίκα να του ζητήσει να μείνει. Εκείνη, σταθερή στις υπερήφανες επιλογές της, αρνείται να υποτάξει τον έρωτα σε οποιαδήποτε εντολή, παράκληση, ελεημοσύνη ή ζητιανιά.\nΠοιος κερδίζει, ποιος χάνει στο παιχνίδι των σχέσεων; Κανένας! Ο καθείς και οι πληγές του.\nΑς μου επιτραπεί, πριν τελειώσω, η διατύπωση μιας υπόθεσης: στη συνομιλία της Κλαίρης με τον Βάνια κάποια στιγμή εκείνη του προτείνει να υποθέσουν πως βρίσκονται στο Νόραγκραντ. Έχοντας σαν δεδομένο το ότι η Γιάννα Λάμπρου στο εξαιρετικά ενδιαφέρον ιστολόγιό της υπογράφει ως Noramiri, τολμώ να ισχυριστώ πως, όντως, η δράση στο βιβλίο εξελίσσεται στο Νόραγκραντ. Στην επικράτεια της Νόρα, που έχει τα χαρακτηριστικά της Νόρα Χέλμερ, του Ίψεν, η οποία ανακαλύπτει πως, πέρα από τον ανώδυνο ρόλο της ξέγνοιαστης, νεαρής συζύγου του δικηγόρου Τρόβαλντ, είναι αναγκασμένη να συμβιβαστεί με τη σκληρότητα και την υποκρισία της αστικής κοινωνίας. Από κει θα επαναστατήσει, θα χτυπήσει τη γροθιά της στο σπασμένο γυαλί της κοινωνικής σαθρότητας και θ’ αλλάξει ριζικά τρόπο σκέψης και ζωής.\nΌσο κι αν μοιάζει αναγνωστικός ακροβατισμός η υπόθεσή μου, νομίζω πως στη βαθύτερη ουσία της είναι σωστή.\nΚαθώς μελετούσα το βιβλίο ερχόταν επίμονα στον νου μου ο στίχος του Δ. Ι. Αντωνίου πιάνουν στη γη μας λίγο τόπο τα πολύτιμα, από το ποίημα «Οι κακοί έμποροι». Η Γιάννα Λάμπρου, σε κάθε γραμμή του κειμένου, πασχίζει να μας ανοίξει τα μάτια της ψυχής ώστε να δούμε αυτόν τον λίγο τόπο.\nΚι επειδή το πιο σίγουρο Ανεπίστροφον είναι ο Χρόνος, το βιβλίο της Γιάννας Λάμπρου ηχεί ως ένα σήμαντρο αφύπνισης που μας καλεί να τολμήσουμε να ζήσουμε. Όσο είναι καιρός.\nΛιβαδειά 23 Μαΐου 2011\nΑναρτήθηκε από Βιβλιοπωλείο ΣΥΓΧΡΟΝΗ ΕΚΦΡΑΣΗ - ΛΑΜΠΡΟΠΟΥΛΟΣ ΝΙΚΟΣ στις 12:00 π.μ.\nΕτικέτες Εκδηλώσεις, Θεοχάρης Γιώργος, Σύγχρονοι Βοιωτοί Δημιουργοί\nΈντυπο και ηλεκτρονικό βιβλίο\nΤο βιβλίο της Γιάννας Λάμπρου ΑΝΕΠΙΣΤΡΟΦΟΝ ηχεί ως...\nΑΝΕΠΙΣΤΡΟΦΟΝ γιατί ... κάποτε στη ζωή του ο καθείς...\nΆρωμα Ανατολής με το ΓΙΑΡΝΤΙΜ του Χρήστου Ναούμ.\n"Γ Ι Α Ρ Ν Τ Ι Μ οι φλόγες της Ανατολής" τη Δευτέρ...\nΚαι στη Λιβαδειά ... μαζέψαμε ό,τι συνήθως αποδοκι...


Νώντας Κυριαζής, Πρόεδρος Δ.Σ. Πύργου: “Υποκριτική η στάση μελών της αντιπολίτευσης - Φρενάρουν τη λειτουργία του Δήμου” - Ηλεία Οικονομία\nΝώντας Κυριαζής, Πρόεδρος Δ.Σ. Πύργου: “Υποκριτική η στάση μελών της αντιπολίτευσης – Φρενάρουν τη λειτουργία του Δήμου”\n“Από την έναρξη της δημοτικής περιόδου η νέα δημοτική αρχή Πύργου με δική της πρωτοβουλία εξασφάλισε τη ζωντανή αναμετάδοση των συνεδριάσεων του Δημοτικού Συμβουλίου. Μάλιστα μέλη της αντιπολίτευσης είχαν εκφράσει την έκπληξή τους που η συνεδρίαση μεταδίδονταν στο διαδίκτυο.\nΗ ζωντανή μετάδοση των με τηλεδιάσκεψη συνεδριάσεων του Δημοτικού Συμβουλίου (που δεν διαφωνούμε να γίνεται) είναι ανέφικτη. Η κυβερνητική πλατφόρμα απενεργοποίησε τη δυνατότητα από την εφαρμογή «ΖΟΟΜ» με την οποία συνεργάζεται και βέβαια υπάρχουν περιοριστικοί όροι και προϋποθέσεις εκ μέρους της εταιρίας ΕΔΥΤΕ Α.Ε. που υποστηρίζει τη συγκεκριμένη κυβερνητική πλατφόρμα. Επί πλέον απαιτείται συμμόρφωση στους όρους της GDPR (Γενικής Αρχής Προστασίας Προσωπικών Δεδομένων). Επίσης δεν υπάρχει στο Δήμο εξειδικευμένος υπάλληλος για την τεχνική υποστήριξη, ώστε να εξασφαλίζεται η συνεχής και απρόσκοπτη ροή της τηλεδιάσκεψης και η ποιότητα της αναμετάδοσης.\nΟι παρατάξεις που απείχαν και εξέδωσαν την ανακοίνωση στο διαδίκτυο προκειμένου να δικαιολογήσουν τη μη συμμετοχή τους στη συνεδρίαση του Δημοτικού Συμβουλίου στρουθοκαμηλίζουν. Κρύβονται πίσω από το δάχτυλό τους. Δεν θέλουν να ληφθούν αποφάσεις από το Δημοτικό Συμβούλιο. Γι’ αυτό απείχαν, με αποτέλεσμα να ματαιωθεί η συνεδρίαση. Δεν ήθελαν να προχωρήσει η διαδικασία για τη μίσθωση ακινήτων για τη στέγαση των Παιδικών Σταθμών. Δεν τους ενδιαφέρει αν θα λειτουργήσουν. Θέλουν να στρέψουν τους γονείς των παιδιών εναντίον της Δημοτικής Αρχής και δεν τους ενδιαφέρει αν τα παιδιά των συμπολιτών μας κινδυνεύουν να μην έχουν σχολείο.\nΗ Δημοκρατία, η λαϊκή εντολή και η υπεύθυνη πολιτική στάση απαιτεί συμμετοχή και όχι αποχή”.\nΤρεις παρατάξεις της Αντιπολίτευσης στο Δήμο Πύργου: “Το Δημοτικό Συμβούλιο δεν μπορεί να συνεδριάζει «στο σκοτάδι»”


Lacomchir UV - LED Black NC002 Pink Macaroon- 10ml\nLove My Nails Ημιμόνιμο Βερνίκι Νυχιών UV/LED 1062 Σάπιο Μήλο - 16ml\nΚωδ. Προϊόντος: S-14100-1 - Brand: #Style\nStyle Λακ Extra Strong με Πρωτεΐνες Μεταξιού - 500ml ♦Spray φιξαρίσματος σχεδιασμένο για να διαμορφώσει οποιοδήποτε στυλ αφήνοντας τα μαλλιά φυσικά απαλά. ♦Σύνθεση με φυσικές πρωτεΐνες μεταξιού που ...\nΚωδ. Προϊόντος: 24002 - Brand: #Style\n♦Spray φιξαρίσματος σχεδιασμένο για να διαμορφώσει οποιοδήποτε στυλ αφήνοντας τα μαλλιά απαλά φυσικά. ♦Σύνθεση με φυσικές πρωτεΐνες μεταξιού θρέφει τα μαλλιά δίνοντάς τους σώμα, λάμψη βελούδινη υφή. ...\nΚωδ. Προϊόντος: 14103 - Brand: #Style\n♦Κρατά την τρίχα δίνοντας όγκο και διάρκεια στο styling. ♦Περιέχει Προβιταμίνη Β5 και Biochelate κι έτσι προστατεύει την τρίχα και την ενυδατώνει. ♦Παρέχει ευλίγιστο κράτημα μεγάλης διάρκειας. ♦Δυν...\nΚωδ. Προϊόντος: 14114 - Brand: 3DeLuXe\n3DeLuXe Λακ Extreme Hold - 500ml\n♦Το σπρέι φιξαρίσματος Extreme Hold της 3Deluxe είναι ειδικά σχεδιασμένο για να προσφέρει πολύ ισχυρό κράτημα στα μαλλιά σας. ♦Εμπλουτισμένο με έλαιο αργκάν,προσφέρει λάμψη στα μαλλιά κι απαλή υφή δι...


Θανάσης Γιαννακόπουλος: Θέλω να με θάψετε με τη σημαία του Παναθηναϊκού\nΟ Θανάσης Γιαννακόπουλος έφυγε σήμερα από τη ζωή σε ηλικία 88, έπειτα από σχεδόν δύο μήνες νοσηλείας στο νοσοκομείο «Υγεία». Το γεγονός αυτό σκόρπισε θλίψη τόσο στην οικογένεια του Παναθηναϊκού όσο και γενικότερα στον χώρο του αθλητισμού.\nΟ «τυφώνας» του Παναθηναϊκού είχε εκφράσει πολλές φορές την τεράστια αγάπη που είχε για τον σύλλογο. Χαρακτηριστική ήταν η εξής φράση, πριν από μερικά χρόνια: «Θέλω να κάνω μια παραίνεση και μια παράκληση. Όταν θα πεθάνω, θέλω να με θάψετε με τη σημαία του Παναθηναϊκού», είχε πει, με τον τόνο της φωνής του να δείχνει τη βαθιά του συγκίνηση.


G7: Κλίμα, προσφυγικό και εμπόριο οι βασικές διαφωνίες των ηγετών - ΕΛΕΥΘΕΡΙΑ Online\nΣάββατο, 27 Μαΐου 2017 14:16\nG7: Κλίμα, προσφυγικό και εμπόριο οι βασικές διαφωνίες των ηγετών\nΤις διαφωνίες που υπάρχουν μεταξύ των χωρών της G7 αναδεικνύει η δεύτερη και τελευταία ημέρα της Συνόδου που γίνεται στην Ταορμίνα της Σικελίας.\nΠαρά τη διακήρυξη που υπέγραψαν την Παρασκευή οι ηγέτες σχετικά με την ασφάλεια και την καταπολέμηση της τρομοκρατίας, δείχνοντας το κοινό μέτωπο που σχηματίζουν σε αυτό το θέμα, παραμένουν ακόμη πολλές διαφωνίες σχετικά με το κλίμα, το προσφυγικό και το διεθνές εμπόριο.\nΕνδεικτικό της απόστασης που χωρίζει τους ηγέτες που συμμετέχουν φαίνεται πως είναι και η απόφαση τόσο του Ντόναλντ Τραμπ, όσο και της Άνγκελα Μέρκελ να ακυρώσουν τις συνεντεύξεις Τύπου, μετά το πέρας των εργασιών της G7.\nΟ αμερικανός πρόεδρος, βάσει του προγράμματος που έγινε γνωστό, θα μεταβεί στη στρατιωτική βάση της Σιγκονέλα όπου θα μιλήσει μόνο στους αμερικανούς στρατιώτες και στη συνέχεια θα επιβιβαστεί στο προεδρικό αεροσκάφος.\nΗ Μέρκελ με τη σειρά της θα έχει μόνο έναν διάλογο με γερμανούς δημοσιογράφους.\nΤο εμπόριο, αλλά και οι σχέσεις με τη Ρωσία παραμένουν δύο βασικά θέματα που εμποδίζουν την έκδοση του τελικού ανακοινωθέντος της διάσκεψης των G7. Δεν έχει επίσης διευκρινιστεί εάν το τελικό ανακοινωθέν θα συμπεριλαμβάνει και την πρόβλεψη ανάληψης μέτρων κατά του εμπορικού προστατευτισμού.\nΕπίσης δεν έχει ξεκαθαριστεί εάν το ανακοινωθέν θα επαναλαμβάνει τη διατύπωση προηγούμενης απειλής για την ενίσχυση περιοριστικών οικονομικών και εμπορικών μέτρων κατά της Ρωσίας λόγω της κατάστασης στην Ουκρανία.\nΑναφορικά με το κλίμα, θα αναφέρει ότι οι έξι χώρες υποστηρίζουν τη Συμφωνία του Παρισιού για την κλιματική αλλαγή, ενώ παράλληλα θα τονίζεται ότι έχει δοθεί περισσότερος χρόνος στις ΗΠΑ για να λάβει αποφάσεις για τη συγκεκριμένη συμφωνία, σύμφωνα με πηγή της διάσκεψης.\nΠηγές από την Ουάσινγκτον ανέφεραν ότι ο Τραμπ θα λάβει τις σχετικές αποφάσεις σχετικά με τη Συμφωνία του Παρισιού μόλις επιστρέψει στην αμερικανική πρωτεύουσα.


ΕΜΦΑΝΙΖΕΤΑΙ Ξανά ο «ΔΕΛΦΙΚΟΣ ΤΡΙΠΟΔΑΣ» στον ΗΛΙΟ (video) - Κατοχικά Νεα\nΕΜΦΑΝΙΖΕΤΑΙ Ξανά ο «ΔΕΛΦΙΚΟΣ ΤΡΙΠΟΔΑΣ» στον ΗΛΙΟ (video)\nΑν παρατηρήσουμε καλύτερα, θα διαπιστώσουμε πως με αυτό φαίνεται να συνδέονται δύο αμυδρές ακτίνες, σαν να αποτελούν προέκτασή του…\nΕννέα ώρες μετά στις 20:06, στο «κάτω» μέρος του Ήλιου, κάνει την εμφάνισή του ένα άλλο αντικείμενο το οποίο φαίνεται χαρακτηριστικά να διαθέτει τρία πόδια, όλο μαζί αποτελεί έναν «τρίποδα»…\nΕνδεχομένως, όμως, να πρόκειται για το ίδιο αντικείμενο που βρισκόταν «ψηλά», το οποίο βλέπουμε τώρα από άλλη οπτική γωνία…\nΣτην περίπτωση αυτή, ο «τρίποδας» είτε είναι σε κάποια τροχιά γύρω από τον Ήλιο, είτε «ταξιδεύει» προς κάποια κατεύθυνση. Η δισδιάστατη εικόνα δεν μπορεί να απαντήσει με σαφήνεια.\nΤο ολοφάνερο είναι ότι μάλλον, το σχήμα του δεν προδίδει τίποτε άλλο παρά μία ιπτάμενη κατασκευή στο διάστημα\nΤο ίδιο ή παρόμοιο αντικείμενο του «τρίποδα» έχουμε ξαναδεί στις 11/9/2016, ενώ αν στην υπόθεση τα τρία αντικείμενα ταυτίζονται, τότε είναι πολύ πιθανό να βλέπουμε έναν «Δελφικό Τρίποδα», όπου μέσα ένα τέτοιο παρόμοιο «όχημα», ο Απόλλωνας ταξίδευε από και προς την Υπερβορεία…\n9 thoughts on “ΕΜΦΑΝΙΖΕΤΑΙ Ξανά ο «ΔΕΛΦΙΚΟΣ ΤΡΙΠΟΔΑΣ» στον ΗΛΙΟ (video)”\nΟΙ ΟΛΥΜΠΙΟΙ ΤΟΥ ΔΙΟΣ…ΕΝ ΕΙΡΗΝΗ ΓΙΑ ΟΛΗ ΤΗΝ ΑΝΘΡΩΠΟΤΗΤΑ.ΚΑΙ ΟΙ ΕΛΛΗΝΕΣ ΠΡΟΣΚΥΝΟΥΝ ΤΟΝ ΓΙΑΧΒΕ…ΚΑΤΑΝΤΙΑ.\n31 Ιανουαρίου 2017 at 11:57\nΕΠΕΙΔΗ Η ΓΛΩΣΣΑ ΣΑΣ ΜΙΛΑ ΑΛΛΑ ΕΙΝΑΙ ΝΕΚΡΗ!!!\nΓΙΑ ΠΕΣ ΜΟΥ ΣΕ ΠΑΡΑΚΑΛΩ ΠΩΣ ΔΙΑΒΑΖΕΤΑΙ Η ΛΕΞΗ ΧΡΕΙΣΤΟΣ Η ΜΕ ΓΙΩΤΑ ΑΝ ΤΟ ΘΕΣ,ΣΤΗΝ ΕΒΡΑΙΚΗΝ?\nΟΣΟ ΓΙΑ ΤΟΝ ΔΙΑ ΑΣΤΟΝ ΕΚΕΙ ΚΑΛΑ ΠΟΥ ΚΑΘΕΤΑΙ,ΑΣ ΠΡΟΣΕΧΕ!!!\nΘΑ ΤΟΥΣ ΒΛΕΠΕΙΣ ΤΟΥΣ ΕΛ,ΑΛΛΑ ΕΠΕΜΒΑΣΗ ΔΕΝ ΘΑ ΥΠΑΡΞΕΙ.\nΕΧΟΥΜΕ ΝΑ ΒΓΑΛΟΥΜΕ ΠΟΛΛΑ ΚΑΣΤΑΝΑ ΑΠ ΤΗΝ ΦΩΤΙΑ ΕΜΕΙΣ ΟΙ ΑΝΘΡΩΠΟΙ.\nΚΑΛΟ ΜΑΣ ΚΟΥΡΑΓΙΟ.\n31 Ιανουαρίου 2017 at 19:07\nΑκου φιλε τη νεκρη γλωσσα.ΔΙΑΛΟΓΙΣΟΥ-ΔΙΑΦΩΤΙΣΟΥ-ΔΙΑΣΚΕΨΟΥ-ΔΙΑΛΥΣΟΥ.\n1 Φεβρουαρίου 2017 at 07:47\nΡΕ ΑΔΕΛΦΕ ΑΣΕ ΤΙΣ ΦΙΛΟΣΟΦΙΕΣ ΞΕΡΕΙΣ ΤΙ ΣΗΜΑΙΝΕΙ ΕΡΩΤΗΜΑ>\nΣΗΜΑΙΝΕΙ ΑΠΑΝΤΗΣΗ,ΔΕΝ ΞΕΡΕΙΣ ΤΗΝ ΑΠΑΝΤΗΣΗ,ΛΕΣ ΣΤΑ ΙΣΙΑ ΟΧΙ ΔΕΝ ΓΝΩΡΙΖΩ.\nΤΙ ΜΟΥ ΑΡΧΙΖΕΙΣ ΤΙΣ ΦΙΛΟΣΟΦΙΕΣ,ΘΕΤΟΝΤΑΣ ΔΙΛΛΗΜΑΤΑ!!!\nΔΙΑ,ΜΑΣ ΕΦΑΓΕ ΤΟ ΔΙΑ!!!ΔΙΑ ΚΑΙ ΔΕΝ ΣΥΜΜΕΖΕΥΕΤΑΙ!!!\nΑΠΑΝΤΑ ΓΝΩΡΙΖΕΙΣ,ΠΩΣ ΟΝΟΜΑΖΕΤΑΙ Ο ΙΗΣΟΥΣ ΑΠ ΤΗΝ ΝΑΖΑΡΕΤ,Ο ΑΛΗΘΙΝΟΣ ΧΡΕΙΣΤΟΣ ΕΙΣ ΤΗΝ ΕΒΡΑΙΚΗΝ.\nΑΠΛΟ ΕΡΩΤΗΜΑ ΕΙΝΑΙ!!!ΞΕΡΕΙΣ ΑΠΑΝΤΑΣ,ΔΕΝ ΞΕΡΕΙΣ ΕΧΕΙΣ ΤΟ ΘΑΡΡΟΣ ΝΑ ΤΟ ΠΑΡΑΔΕΧΘΕΙΣ.\n1 Φεβρουαρίου 2017 at 15:51\nΝεκρη γλωσσα λες…ΔΙΑΛΟΓΙΣΟΥ-ΔΙΑΦΩΤΙΣΟΥ-ΔΙΑΣΚΕΨΟΥ-ΔΙΑΛΥΣΟΥ.\n1 Φεβρουαρίου 2017 at 07:51\nΕΜ ΚΙΑΥΤΟΙ ΔΕ ΚΑΤΕΒΕΝΟΥΝΕ ΝΑ ΣΦΙΞΟΥΝΕ ΚΑΠΟΙΟΙ ΚΟΛΟΙ , ΟΛΟ ΕΡΧΟΝΤΕ ΚΑΙ ΟΛΟ ΑΦΑΝΤΟΙ ΕΙΝΑΙ\n31 Ιανουαρίου 2017 at 14:08\nφιλε μου οι Ολυμπιοι δεν αφησαν την γη τους ποτε.Παντα μας προστατευουν και ας μην το αναγνωριζουμε.Τωρα ομως αν τολμησουν οι σαυρες να κανουν το βημα,θα ειναι το τελευταιο τους.ΕΙΝΑΙ ΣΥΜΠΑΝΤΙΚΗ ΝΟΜΟΤΕΛΕΙΑ.Να εχουμε θαρρος και πιστη.\n31 Ιανουαρίου 2017 at 15:39\nΣΕ ΚΑΤΙ ΠΟΥ ΟΥΤΕ ΚΑΝ ΕΧΟΥΜΕ ΔΕΙ;;; says:\nΠΙΣΤΕΥΕ ΣΤΟ ΤΡΑΚΑΤΡΑΚΑ ΜΠΟΥΜ! ΤΙ ΕΙΝΑΙ ΑΥΤΟ; ΚΑΤΙ ΣΤΟ ΟΠΟΙΟ ΠΡΕΠΕΙ ΝΑ ΠΙΣΤΕΨΕΙΣ! ΝΑΙ ΓΙΑΤΙ ΤΙ ΕΙΝΑΙ; ΤΟ ΥΠΕΡΑΠΕΙΡΟ ΠΟΥ ΚΥΡΙΑΡΧΕΙ ΣΤΑ ΠΑΝΤΑ! ΠΡΕΠΕΙ ΝΑ ΕΧΕΙΣ ΠΙΣΤΗ! ΔΕΝ ΜΕ ΝΟΙΑΖΕΙ ΑΝ ΤΟ ΓΝΩΡΙΖΕΙΣ Η ΤΟ ΚΑΤΑΝΟΕΙΣ! ΕΓΩ ΕΧΩ ΠΙΣΤΗ ΣΑΥΤΟ. ΤΟ ΠΙΣΤΕΥΩ »ΚΙ ΑΣ ΜΗΝ ΤΟ ΓΝΩΡΙΖΩ Η ΤΟ ΚΑΤΑΝΟΩ» ΧΑΑΧΧΑΑΧΧΑ\n31 Ιανουαρίου 2017 at 16:03


Υπάρχει ελπίδα το 2021 για την ελληνική οικονομία και την κοινωνία; Τι αποκαλύπτουν οι αριθμοί... — Kalithea Press\nΑΡΧΙΚΗ 1 Ιανουαρίου 2021 0\nΣκοπός του παρόντος άρθρου είναι να καταγράψουμε τις συνθήκες κάτω από τις οποίες καλείται τα τελευταία χρόνια ο Έλληνας να εργαστεί και να δημιουργήσει. Ιδανικά, ο αναγνώστης θα πρέπει στο τέλος να έχει μια εικόνα για το αν υπάρχουν προοπτικές στην ελληνική οικονομία και για το που μπορεί να τοποθετήσει τη δική του ύπαρξη μέσα σε αυτή τη δύσκολη εποχή…\nΑγώνας δρόμου μετ’ εμποδίων…\nΜετά από 10 χρόνια Μνημονίων και πριν την έκτακτη περίοδο που διανύουμε, οι Έλληνες είχαν επιδοθεί σε έναν πολύ μεγάλο αγώνα επιβίωσης έτσι ώστε να μπορέσουν να τα βγάλουν πέρα…\nΤα μνημονιακά μέτρα ήταν σε πολλές περιπτώσεις δυσβάστακτα και βέβαια ο ελληνικός λαός ήταν υποχρεωμένος να εργάζεται με πολύ μικρούς μισθούς που προφανώς λειτουργούν ως αντικίνητρο για κάθε άνθρωπο της εργασίας.\nΠλεονάσματα του τρόμου…\nΗ χώρα μάλιστα είχε – και έχει – αναλάβει να παράγει πρωτογενή πλεονάσματα της τάξεως του 3,5% ως το 2022 και της τάξεως του 2,2% ως το 2060… – Δεν έφταναν όμως όλα αυτά και πολλά άλλα! Ήρθαν και τα Lockdown και το πλήγμα για την κοινωνία στο σύνολό της ήταν βαρύ…\nΘα πρέπει μάλιστα να σημειώσουμε ότι όσο και αν κάποιες δημοσιονομικές υποχρεώσεις έχουν ανασταλεί λόγω της έκτακτης κατάστασης, θα επανέλθουν σχετικά σύντομα και θα ξαναπιέσουν πάρα πολύ την Ελλάδα!\nΘα κερδηθεί αυτή η ευκαιρία;\nΜια ανάσα αισιοδοξίας φαίνεται να είναι οι πόροι που θα προέλθουν από το Ταμείο Ανάκαμψης αλλά ήδη αρκετοί αναλυτές πιστεύουν ότι η Κυβέρνηση και το Κράτος δε θα τους διοχετεύσει με τέτοιο τρόπο που να προκύψει μια σημαντική αναπτυξιακή δυναμική. Μένει να το δούμε.\nΥπάρχει όμως ο κίνδυνος να διοχετευθούν οι πόροι αυτοί σε λάθος κατεύθυνση είτε λόγω των οδηγιών της ΕΕ, που είναι προσαρμοσμένες στις γερμανικές εξαγωγικές ανάγκες, είτε λόγω της διαπλοκής με την ολιγαρχία του πλούτου.\nΟ μικρομεσαίος κορμός…\nΤο πιο κρίσιμο ζήτημα βέβαια για την Ελλάδα είναι το ποια θα είναι η πορεία για τη μικρομεσαία τάξη, για τις μικρομεσαίες επιχειρήσεις από εδώ και μπρος. Η τάξη αυτή είναι ο κορμός της κοινωνίας αλλά αυτή την περίοδο των απαγορευτικών μέτρων πληρώνει πολύ ακριβά την ίδια της την ύπαρξη!\nΥπάρχουν μεγάλοι φόβοι ότι μέσα στο 2021 θα μπουν πολλά λουκέτα σε επιχειρήσεις και ότι θα την πληρώσουν οι δύο κλάδοι που έχουν χτυπηθεί ήδη περισσότερο: Το λιανεμπόριο και η εστίαση.\nΕπί διακυβέρνησης ΣΥΡΙΖΑ, οι μικρομεσαίες επιχειρήσεις πλήρωναν δυσβάστακτους φόρους (ένας λόγος που αυτό συνέβη ήταν για να χρηματοδοτηθεί η επιδοματική πολιτική της τότε Κυβέρνησης). Τώρα όμως η έλλειψη ρευστότητας έχει γίνει πολύ μεγαλύτερη διότι τα απανωτά Lockdown σφράγισαν την αγορά για αρκετό καιρό!\nΚαι βέβαια – πριν μιλήσουμε για το μέλλον – θα πρέπει να πούμε ότι ένα σημαντικό ποσοστό των Ελλήνων (22,2%) έζησε και το 2019 σε συνθήκες φτώχειας! Δεν ευθύνονται μόνο οι προσωπικές επιλογές του καθενός για τη μοίρα του. Η όλη εικόνα και κατάσταση της οικονομίας επηρεάζει σημαντικά ή καθοριστικά την πορεία κάθε πολίτη στη μάχη με την επιβίωση.\nΣτο κόκκινο τα χρέη των πολιτών…\nΟι Έλληνες συνεχίζουν να χρωστούν στο Δημόσιο, στα ασφαλιστικά ταμεία και τα κόκκινα δάνεια συνεχίζουν να δένουν τη θηλιά σε πολλούς συμπολίτες μας! Χιλιάδες Ελλήνων δεν τα έβγαλαν πέρα και τελικά κατασχέθηκαν καταθέσεις και προχώρησαν πλειστηριασμοί ακινήτων. Όσοι υπέστησαν όλα αυτά δε σημαίνει ότι είναι στο σύνολό τους κακοπληρωτές. Τους ήταν αδύνατο να ανταπεξέλθουν!\nΤην ίδια ώρα, πολλές ήταν οι επιχειρήσεις που εγκατέλειψαν την Ελλάδα επιδιώκοντας να δραπετεύσουν από ένα αβέβαιο περιβάλλον ή να αναζητήσουν ευνοϊκότερους οικονομικούς όρους δραστηριοποίησης σε άλλες χώρες. Η γενικότερη αβεβαιότητα φυσικά ήταν και ένα πολύ μεγάλο αντικίνητρο για πολλές επιχειρήσεις που τελικά δεν επένδυσαν στην Ελλάδα.\nΤο 2019 ήρθε στα πράγματα η Νέα Δημοκρατία. Οκτώ μήνες πριν την κρίση που ξέσπασε, δε φάνηκε να προσελκύονται ξένες επενδύσεις αλλά ούτε και φάνηκαν έστω κάποια σημάδια ανάκαμψης στον ορίζοντα! Προσέλκυση άμεσων ξένων επενδύσεων δεν είδαμε…\nΗ οικονομία συνέχισε να σέρνεται και βέβαια μετά ήρθαν τα Lockdown. Όταν έφτασε το καλοκαίρι, άνοιξε ο τουρισμός και η κρίση ξεχάστηκε σε μεγάλο βαθμό. Ήρθε όμως γρήγορα το δεύτερο lockdown και η κατάσταση επιδεινώθηκε οικονομικά…\nΜάλιστα, μέχρι τουλάχιστον το Πάσχα οι συνθήκες θα εξακολουθήσουν να είναι έκτακτες με αποτέλεσμα δύο βασικές και αναπόφευκτες συνέπειες: Την εκτόξευση της ανεργίας και τη συρρίκνωση του ΑΕΠ. Να ποια είναι η πραγματική εικόνα για τους πρώτους τουλάχιστον 6 μήνες του 2021 για μικρομεσαίες επιχειρήσεις και νοικοκυριά.\nΗ λιτότητα των προηγούμενων ετών χτύπησε αλύπητα τα κατώτερα – σε επίπεδο οικονομικής δύναμης – στρώματα της ελληνικής κοινωνίας και στη σημερινή φάση τις συνέπειες της κρίσης πληρώνουν άμεσα και οι μικρομεσαίοι.\nΤο ΑΕΠ στο βάραθρο…\nΗ δε πτώση του ΑΕΠ λόγω των τωρινών συνθηκών θα είναι πολύ σημαντική και θα ακολουθήσει τη μεγάλη πτώση της τάξεως του 25%, επί εποχής μνημονιακής λαίλαπας! Όμως και μελλοντικά – έπειτα και σταδιακά μετά την τωρινή κρίση – δεν αναμένεται σημαντική άνοδος του ΑΕΠ.\nΤο συμπέρασμα είναι αναπόφευκτο! Η Ελλάδα θα κληθεί να εκπληρώσει πάλι τους στόχους για υψηλά πρωτογενή πλεονάσματα. Αυτό με τη σειρά του θα πονέσει πολύ την πραγματική οικονομία! Γι’ αυτό απαιτούνται πολλά από την Κυβέρνηση.\nΠρώτον, απαιτείται να διοχετευτούν πολύ σωστά οι πόροι του Ταμείου Ανάκαμψης και βέβαια να τεθεί η χώρα σε αναπτυξιακή τροχιά! Πράγμα που θα γίνει μόνο αν αρθεί το κλίμα αβεβαιότητας και διαμορφωθεί πλαίσιο για σημαντικές παραγωγικές επενδύσεις.\nΑνελέητος καπιταλισμός και εκμετάλλευση…\nΘα πρέπει όμως να γνωρίζουμε ότι ακόμα και αν ο καπιταλισμός δημιουργήσει τέτοιες επενδύσεις, τα εργασιακά δικαιώματα θα συνεχίσουν τα χτυπιούνται και το χαμηλό κόστος εργασίας θα διατηρηθεί! Είναι γνωστό ότι το τίμημα που πληρώνουν οι εργαζόμενοι σε μεγάλες επιχειρήσεις είναι αιματηρό! Οι συνθήκες εργασίας κυρίως σε επίπεδο ωραρίων δουλειάς είναι εξοντωτικές, είναι απάνθρωπες!\nΔεν αρκεί μόνο να εξασφαλιστεί ο καθαρός οικονομικός ορίζοντας, οι σταθεροί κανόνες, η συρρίκνωση των γραφειοκρατικών διαδικασιών και η μείωση της φορολογίας, όπως λένε οι οικονομολόγοι. Υπάρχει και ο άνθρωπος, ο σκληρά εργαζόμενος άνθρωπος. Υπάρχει τρομακτική εκμετάλλευση της εργασίας.\nΟι προσωπικές επιλογές μπορούν να σώσουν…\nΌμως και οι ίδιοι οι νέοι, το αύριο αυτής της χώρας, θα πρέπει να προσανατολιστούν προς επαγγέλματα που μπορούν να τους αποδώσουν χρήματα. Καλές οι πολυετείς σπουδές. Όμως, έρχεται μια μέρα που ο νέος πρέπει να μπορεί να επιβιώσει στο δύσκολο ελληνικό επαγγελματικό σκηνικό. Οι υπαλληλικές εργασίες δεν έχουν προοπτική. Τα ελεύθερα επαγγέλματα, με όλες τους τις δυσκολίες, προσφέρουν μάλλον καλύτερες προοπτικές και μέλλον… – Σε κάθε περίπτωση, οι γονείς χρειάζεται να καθοδηγούν τους νέους με ψυχραιμία και να παρθούν σωστές αποφάσεις.\nΗ θηλιά του χρέους. Ποια είναι η λύση;\nΤέλος, υπάρχει και κάτι ακόμα που πρέπει να αναφέρουμε για να έχουμε μια καλή εικόνα των συνθηκών εντός των οποίων κινείται η χώρα. Το δημόσιο χρέος είναι τεράστιο! Αν δεν υπάρξει νέα και γενναιόδωρη ρύθμισή του, η Ελλάδα δε θα σηκώσει κεφάλι! Μόνο το κούρεμα θα δώσει λύσεις. Η αναδιάρθρωση δεν είναι λύση. Ο μόνος τρόπος για ανάκαμψη της χώρας είναι το κούρεμα του ελληνικού χρέους.\nTags: lockdown, ΑΕΠ, αναδιάρθρωση χρέους, ΑΝΑΠΤΥΞΗ, ΑΝΕΡΓΙΑ, ΕΛΛΗΝΙΚΗ ΟΙΚΟΝΟΜΙΑ, επαγγέλματα, Εστίαση, καπιταλισμός, κούρεμα χρέους, λιανεμπόριο, λουκέτα, ΜΙΚΡΟΜΕΣΑΙΕΣ ΕΠΙΧΕΙΡΗΣΕΙΣ, φτώχεια\n΄΄Ο Μίκης Θεοδωράκης της Αιωνιότητας΄΄ – Πρώτο μέρος Βιογραφίας\nOι επιτυχίες των εμβολίων σε θανατηφόρες ασθένειες\nΚΑΛΛΙΘΕΑ 24 Ιουλίου 2020 0\nΗ Μάχη στην οδό Μπιζανίου\n23 του Ιούλη 1944 κατοχικές δυνάμεις αποτελούμενες από Γερμανούς, «μπουραντάδες» (μηχανοκίνητα του ταγματασφαλίτη Μπουραντά) και Γερμανοτσολιάδες κάνουν επιδρομή στην Καλλιθέα. Πρώτα έχουν χτυπήσει Δουργούτι, Φάρο, Άνω Νέα Σμύρνη και άλλες γειτονιές της Αθήνας κι έχουν αποκρουστεί αποτελεσματικά από ένοπλα τμήματα του ΕΛΑΣ. Στόχος των Γερμανών είναι να διαλύσουν τον ΕΛΑΣ και να μαζέψουν ελληνικά εργατικά […]\nΕΛΛΑΔΑ 2 Αυγούστου 2020 0\nΔήμος Μούτσης μια προσωπικότητα η οποία έχει καταφέρει με τα τραγούδια του και τους στίχους να “σημαδεύει μια εποχή”. Σαν σήμερα όπως αναφέρει και στην επίσημη του σελίδα στο διαδίκτυο dimosmoutsis.gr , o Σταύρος Καρτσωνάκης γεννήθηκε.Παιδί μιας παραδοσιακής Ελληνικής οικογένειας κάπου στον Πειραιά, που το μόνο περιουσιακό της στοιχείο ήταν η εξασφάλιση της καθημερινής επιβίωσης […]


ΤΑΞΙΔΕΥΟΝΤΑΣ ΜΕ ΤΗ ΦΑΝΤΑΣΙΑ……… | moy aresei o tropos poy aneigei ena triantafyllo\n← ΙΣΤΟΡΙΕΣ ΚΑΘΗΜΕΡΙΝΗΣ ΤΡΕΛΛΑΣ-Ο ΑΝΕΥΘΥΝΟ-ΥΠΕΥΘΥΝΟΣ ΟΔΗΓΟΣ\nΜΙΑ ΚΟΥΚΟΥΒΑΓΙΑ, ΕΝΑ ΓΗΠΕΔΟ ΠΟΔΟΣΦΑΙΡΟΥ ΚΑΙ ΠΟΛΛΕΣ ΧΑΜΗΛΕΣ ΠΤΗΣΕΙΣ →\nΤΑΞΙΔΕΥΟΝΤΑΣ ΜΕ ΤΗ ΦΑΝΤΑΣΙΑ………\nPosted on 22 Μαΐου, 2009\tby mariosoesoterisths\nΠάω με τη φαντασία μου σε ένα ταξίδι μακρινό στη μεσαιωνική Ευρωπή, στην μεσαιωνική Πράγα.\nΒλέπω με την φαντασία μου τον Βασιλιά Κάρολο δίνει διαταγές να φτιαχτεί μια γέφυρα πέτρινη στη πόλη που αργότερα θα έμελε να πάρει το όνομα του. Βλέπω τους εργάτες να ιδροκοπάνε. Άλλοι κουβαλάνε υλικά, πέτρες και ξύλα και άλλοι βάζουν τα θεμέλια. Κάποιος αρχιμάστορας δείχνει σε κάποιους άλλους πως ακριβώς θα χτίσουν τη γέφυρα.\nΚάπου αλλού στην μεσαιωνική Ευρώπη πάλι, βλέπω με την φαντασία μου να χτίζεται ένας από τους θρυλικότερους ναούς όλων των εποχών. Είναι γεμάτος γλυπτά και τερατώδη αγάλματα. Οι κάτοικοι θα τον ονομάσουν "Η Παναγία μας των Παρισίων".\nΠάλι πίσω στην Πράγα. Μες στη πόλη βλέπω τους παραδόξους επιστήμονες της εποχής, τους αλχημιστές που ο Βασιλιάς τους μάζεψε απ’ όλη τη Ευρώπη. Είναι μέσα σε εργαστήρια. Είναι όλοι τους αφοσιωμένοι στο μεγάλο τους έργο. Τους βλέπω με τη φαντασία μου. Δε μου κάνει η καρδιά να τους ψιθυρίσω ότι θα αποτύχουν σε αυτό που κάνουν. Σχεδόν κλαίω που ξέρω ότι οι κόποι τους τελικά δε θα ανταμειφτούν όσο έντιμοι και αν είναι.\nΚάποιος βάζει υλικά σε ένα φούρνο. Φαίνεται κουρασμένος. Ένας άλλος μιλάει σε ένα συνάδελφό του. Μοιάζουν να ανταλλάζουν απόψεις. Ο ένας τους κρατάει στο αριστερό χέρι ένα βιβλίο με περίεργες εικόνες. Είναι ένα αλχημιστικό βιβλίο.\nΚάπου άλλου βλέπω έναν ιερέα να γράφει ένα βιβλίο. Δεν ξέρω το μέρος. Δεν ξέρω ποιά πόλη είναι.\nΦυσάει να στεγνώσει το μελάνι. Αφού το στεγνώνει πολύ καλά κλείνει το βιβλίο. Ο Τίτλος του που γράφει απ έξω είναι Maleus maleficarum ή κατά το Ελληνικότερο "Η σφύρα των μαγισσών". Το βιβλίο της Ιεράς Εξέτασης που έμελε να καταδικάσει χιλιάδες αθώες γυναίκες στη πυρά με την κατηγορία ότι πίστευαν ή υπηρετούσαν το διάβολο. Βάζω το χέρι μου μπροστά απ τη φρίκη και όταν το βγάζω η εικόνα αλλάζει.\nΤώρα βλέπω μια άλλη εικόνα.\nΔεν καταλαβαίνω αρχικά σε ποιά πόλη είμαι αλλά ξέρω ότι είμαι στη Γαλλία. Δεν ξέρω όμως σε ποιά εποχή και αν είναι καν ο μεσαίωνας.\nΣτους δρόμους υπάρχει αναταραχή ο κόσμος έχει ξεσηκωθεί .Οι πολίτες έχουν πάρει τα όπλα. Απ τα φτωχά Γαλλικά μου ακούω κάτι σαν ύμνο!!!Μα ναι!!!"Εμπρός παιδιά της Γαλλίας….." είναι η Γαλλική Επανάσταση, Οι δρόμοι μες στο αίμα. Επικρατεί πλήρης αναρχία….\nΗ εικόνα ξανααλλάζει και τώρα βρίσκομαι σε πλοίο.\nΔιάφοροι μούτσοι κάνουν δουλειές, κάποιοι ναύτες δένουν φλόκους(το σκοινί στη ναυτική γλώσσα) κάποιοι άλλοι ανεβαίνουν στα ξάρτια.\nΒλέπω κάποιον που μάλλον είναι ο καπετάνιος. Η φυσιογνωμία μου φαίνεται γνωστή, σα να τον έχω δει σε πίνακα. Βλέπω τα ονόματα δυο άλλων πλοίων που συνοδεύουν το καράβι που βρίσκομαι.\n"Πίντα" , "Νίνα’!!!Ε, όχι δηλαδή αυτό το καράβι που βρίσκομαι είναι….κοιτάω το όνομα του καραβιού που βρισκόμουν."Σάντα Μαρία". Το πλοίο το Κριστομπάλ Κολόν, του Χριστόφορου Κολόμβου. Κάποιος ναύτης φωνάζει "Γη’ και όλοι συγκεντρώνονται στην πλώρη.\nΗ εικόνα αλλάζει πάλι.\nΈνας γλύπτης μαζί με πολλούς άλλους ανθρώπους, μάλλον βοηθούς του, σκαλίζουν ένα βουνό.\nΤα γλυπτά είναι ημιτελή αλλά καταλαβαίνω ποιό βουνό είναι!!!\nΕίναι το βουνό Ράσμορ. Το Βουνό των Προέδρων. Η κούραση φαίνεται μεγάλη. κάποιοι μοιάζουν εξαντλημένοι. Όμως ξέρουν πως είναι καλλιτέχνες και ο καλλιτέχνης θυσιάζεται για την τέχνη του.\nΦαίνεται στα πρόσωπά τους πως το ξέρουν αυτό, το βλέπω. Καταλαβαίνουν πως αυτό που κάνουν θα μείνει.\nΗ Εικόνα αυτή χάνεται και η επανέρχομαι στη οριστικά πραγματικότητα.\nΤαξίδια με την φαντασία όλ αυτά.\nΤαξίδια από άλλες εποχές, και από άλλους τόπους.\nΚάποια απ το Μεσαίωνα, κάποια από πολύ αργότερα….\nΚαι όμως όλα είναι ταξίδια που καμία χρονομηχανή δε θα μπορέσει\nποτέ να κάνει(αν ποτέ ανακαλυφτεί)γιατί απλούστατα…..η χώρα της φαντασίας είναι άπειρη και η ανθρώπινη\nφαντασία είναι η πρώτη χρονομηχανή που απέκτησε ποτέ ο άνθρωπος.\n19 Responses to ΤΑΞΙΔΕΥΟΝΤΑΣ ΜΕ ΤΗ ΦΑΝΤΑΣΙΑ………\n22 Μαΐου, 2009 στο 10:56 μμ\nKAI ΔΕΝ ΥΠΑΡΧΕΙ ΟΥΤΕ ΘΑ ΥΠΑΡΧΕΙ ΠΟΤΕ ΑΛΛΗ ΤΕΤΟΙΑ ΜΗΧΑΝΗ ΦΙΛΕ ΜΑΡΙΕΠΟΤΕ,…ΜΠΡΑΒΟ ΑΡΤΙΑ ΔΟΥΛΕΙΑ\n22 Μαΐου, 2009 στο 11:03 μμ\nΕυχαριστώ Μαρία.Οσο μπόρω προσπάθω.Και να φανταστείς(αντε πάλι η φαντασία)ότι το έγραψα για την πλάκα.\n22 Μαΐου, 2009 στο 11:04 μμ\nκαλα [εγραψες] πολυ μου αρεσε η εποχη στο μεσαιωνα…ποσο θα ηθελανα ταξιδευω ετσι με την φαντασια μου…αλλα μαλλον δεν εχω ζωηρη φαντασιαυγ….αυτο μου αρεσει πιο πολυ απο τα αλλα τα διαστημικα…..μην με παρεξηγησειςαυτο που νιωθω σου λεω….ναι αυτο μου αρεσε πολυαλλα [γνωμη] να μην αλλαζες τοσο γρηγορα εικονες….ααααα!!! κανε τα γραμματακια λιγο μεγαλυτερα…ξεστραβωθηκα ειναι πολυ μικρουλια….\n22 Μαΐου, 2009 στο 11:06 μμ\nΜΕΣΑ ΑΠΟ ΤΑ ΑΣΤΕΙΑ ΚΑΙ ΤΙΣ ΠΛΑΚΕΣ ΓΕΝΝΙΟΥΝΤΑΙ ΚΑΙ ΛΕΓΟΝΤΑΙ ΟΙ ΜΕΓΑΛΥΤΕΡΕΣ ΑΛΗΘΕΙΕΣ ΑΛΗΘΕΙΑ ΜΑΡΙΕ ΕΧΟΥΜΕ ΘΕΜΑ ΣΤΗ ΣΕΛΙΔΑ ΜΟΥ ΗΔΗ ΤΑ ΚΟΡΙΤΣΙΑ ΕΧΟΥΝ ΔΙΑΠΡΕΨΕΙΓΙΑ ΜΕΤΑΦΕΡΣΟΥ ΝΑ ΜΑΣ ΕΚΦΡΑΣΕΙΣ ΚΑΙ ΚΕΙ ΤΗ ΦΑΝΤΑΣΙΑ ΣΟΥ\n22 Μαΐου, 2009 στο 11:11 μμ\nΛιγο μεγαλύτερα γράμματα λοιπόν..κατσε να το κάνουμε.\n22 Μαΐου, 2009 στο 11:20 μμ\nνομιζω πως χρειαζετε λιγο πιο μεγαλα…αλλα μην το κανεις για μενααν οι υπολοιποι μπορουν ανετα να διαβασουν …δε πειραζει….μην αγχωνεσαι\n22 Μαΐου, 2009 στο 11:26 μμ\nΕνταξει Τσουαμί….πάντως για όλους το έκανα.Και γω οταν εβαλα την αναρτηση σκεφτομουν οτι ειναι μικρα.\n22 Μαΐου, 2009 στο 11:31 μμ\nΘες τσουνάμι να σου γράψω καμιά φορά κάτι μεσαιωνικό;;;;;\n22 Μαΐου, 2009 στο 11:33 μμ\nΜέσα στην πεζή καθημερινότητα, ένα ταξίδι πίσω στο χρόνο είναι πάντα μια πολύ ευχάριστη και συναρπαστική απόδραση! Προσωπικά έχω λατρεία σε δύο εποχές: την αναγέννηση και το μεσαίωνα….τότε που υπήρχαν ιππότες, κάστρα και έντονη ατμόσφαιρα…. Ευχαριστούμε για το ευχάριστο και ξεκούραστο ταξίδι που μας πήγες Μάριε! :)))\n22 Μαΐου, 2009 στο 11:37 μμ\nEυχαριστώ για το όμορφο σχόλιο σου contessina.\n22 Μαΐου, 2009 στο 11:38 μμ\nοπως λεει κ η κοντεσσινα …..ναιιιιι…προσωπικα κ γω λατρευω την αναγεννησηκαι των μεσαιωνα…[οχι οτι θα ηθελα να ζουσα τοτε]…ξερεις μου ερχονται πιο αληθινα απο οτι τα διαστημικα….αλλες εικονεςαλλες εποχες…..\n22 Μαΐου, 2009 στο 11:42 μμ\nΑΚΟΜΑ ΣΕ ΠΕΡΙΜΕΝΩ ΜΑΡΙΕ ΠΟΛΥ ΜΑΣ ΣΝΟΜΠΑΡΕΙΣ ΑΠΟΨΕΕΧΟΥΜΕ ΜΠΛΕΧΤΕΙ ΕΛΛΗΝΕΣ ΚΑΙ ΙΤΑΛΟΙ ΑΠΟΨΕ\n23 Μαΐου, 2009 στο 1:12 πμ\nΑχ δεν ήθελα να σε σνομπαρω μαρια, αλλά βλεπεις πάντα τα βάζεις όλα στα ιταλικα και δε ξέρω τι να γράψω.Ευτυχως για μενα αυτή τη φόρα ήταν διαφορετικά.\nΟ/Η DIMMOR λέει:\n23 Μαΐου, 2009 στο 12:02 μμ\nΤην καλημέρα μου και τα σεβάσματά μου φίλε Μάριε.Πολύ ωραία η καταχώρησή σου. Μας ταξίδεψε.Να είσαι καλά και είς το επανιδείν!\n23 Μαΐου, 2009 στο 12:51 μμ\nΠΟΛΥ ΟΜΟΡΦΟ ΤΟ ΤΑΞΙΔΙ ΣΤΟ ΧΡΟΝΟ!! ΝΑΣΑΙΚΑΛΑ ΜΑΡΙΕ ΜΟΥ ΦΙΛΑΚΙΑ\n23 Μαΐου, 2009 στο 5:56 μμ\nευχαριστώ για το σχόλιο DIMMOR, ευχαριστώ για το σχόλιο ερατώ!!!Πάντα θα προσπαθω να σας ταξιδευω όσο καλύτερα μπορώ…\n23 Μαΐου, 2009 στο 8:27 μμ\n..ουτε φαντασια…ουτε οραμα υπαρχει…….εσυ ομως μια χαρα τα πας φιλε μου!!!….\n24 Μαΐου, 2009 στο 2:15 μμ\nms angel μου θυμισες κάτι βουδιστικούς ζεν αφορισμούς που έλεγαν στο τελος της ταίνιας "μικρος βουδας"…"δεν υπαρχει βουδας"…."δεν υπαρχει κάρμα"…..μήπως είσαι Βουδίστρία και δε το έχεις πάρει χαμπάρι;;;\n24 Μαΐου, 2009 στο 6:20 μμ\nΧριστός Ανέστη!αριστουργηματικο θεμα!νομιζω πως ειναι εντυπωσιακη η χρονομηχανη της φαντασιας!ειναι απιστευτη η ικανοτητα να ταξιδευεις σε αληθινα & μη, γεγονοτα φορτωνοντας την παλετα του εγκεφαλου σου με τετοιου ειδους εικονες!Μπραβο Μαριε! Εντυπωσιακη & εξαιρετικα πρωτοτυπη καταχωρηση :[


Άννα Βίσση: "Άσε τον ήλιο να σε ζεστάνει... στο σπίτι σου" - Znews\nΆννα Βίσση: “Άσε τον ήλιο να σε ζεστάνει… στο σπίτι σου”\nΗ ανάρτηση της γνωστής τραγουδίστριας στο Ιnstagram\nΗ Άννα Βίσση έχοντας αναστείλει τις εμφανίσεις της στο Hotel Ερμού παραμένει σπίτι της τηρώντας τα μέτρα για την πρόληψη του κορονοϊού. Η γνωστή τραγουδίστρια δημοσιεύσει συχνά στιγμιότυπα στα social media κρατώντας τη σχέση με τους διαδικτυακούς της φίλους ζωντανή.\nΗ τελευταία της ανάρτηση στο instagram τη δείχνει να απολαμβάνει τον ήλιο στον κήπο του σπιτιού της ενώ στη λεζάντα της φωτογραφίας γράφει: “Άσε τον ήλιο να σε ζεστάνει… στο σπίτι σου”.\nΌπως ήταν αναμενόμενο χιλιάδες followers έσπευσαν να σχολιάσουν κάτω από τη φωτογραφία της. Ανάμεσα στα hashtag που χρησιμοποίησε ξεχωρίζουν τα #μείνεσπίτι #μείνεδυνατός #πρόσεχετονεαυτόσου.\nΑξίζει να σημειωθεί ότι λίγες μέρες νωρίτερα δημοσίευσε μια selfie στην οποία, εμπνευσμένη από το τραγούδι της, έγραψε: “Από μακριά κι αγαπημένοι”.\nΗ δημοσίευση κοινοποιήθηκε από το χρήστη Anna Vissi (@annavissiofficial) στις 20 Μάρ, 2020 στις 4:43 πμ PDT


Η μαγική αλοιφή που προτείνει ο είρων με τον μαρκαδόρο μου θυμίζει μερικούς που σε βλέπουν κομμάτια μετά τα πρώτα σου επτά ποτά και σε βεβαιώνουν ότι ξέρουν ένα κοκτέιλ που θα σε συνεφέρει ακαριαία. Μου θυμίζει, επίσης, τον Σαμαρά που έχει την αλοιφή για το έλλειμμα και θα κάνει τη χώρα τζάμι μέσα σε 18 μήνες, όσο δύο εγκυμοσύνες. Πιο πολύ, όμως, για να μην αδικώ τον Αντώνη (στο κάτω-κάτω τζάμπα μιλάει, δεν είναι αυτός κυβέρνηση, όταν ήταν του είχαν αναθέσει τον πολιτισμό, όχι την οικονομία), μου θυμίζει το υπουργείο Οικονομικών που επιμένει να επισείει δισκέτες με καταθέτες εξωτερικού, ποινικές διώξεις και δημοσίευση φορολογικών στοιχείων για να στρώσει τα δημοσιονομικά, την ώρα που η οικονομία φουντάρει και οι καταθέτες, συγκινημένοι από τον Παπακωνσταντίνου, τον Σπινέλλη και τον Γεωργακόπουλο, απλώς αποσύρουν κι άλλες καταθέσεις (από 273 δισ. μείνανε σε εννιά μήνες κάπου 216).\nΠροσωπικά, περισσότερο και από την εντυπωσιακή αποτελεσματικότητα των εν λόγω πολιτικών στελεχών, με συγκινεί η πιστοποίηση του πώς η πολιτική κάνει ανθρώπους σοβαρούς και παιδευμένους να το γυρίσουν στην κουτοπονηριά, τη ψευτομαγκιά και την προχειρότητα. Τελευταίο παράδειγμα ο Σπινέλλης, άνδρας γλυκός, συγκροτημένος και από οικογένεια, που βρήκε να δηλώσει σε σχέση με την ανάρτηση των φορολογικών δηλώσεων στο διαδίκτυο το εξής: «Ο μάγκας με τα πέντε πολυτελή αυτοκίνητα και τις βίλες δεν μπορεί να δηλώνει εισοδήματα που δεν δικαιολογούν τον τρόπο ζωής του».\nΊσα, μεγάλε! Δηλαδή, τα αυτοκίνητα και τις βίλες δεν μπορείς να τα βρεις από τους υπολογιστές του υπουργείου Συγκοινωνιών και το Google Earth ή όποιο earth τέλος πάντων και περιμένεις από μεθόδους παλαιάς κοπής («ρουφιάνο της Εφορίας» έλεγαν προ δεκαετιών το οικείο έντυπο - ο Γιωργάκης ήταν τότε μικρός και δεν είχαμε ίντερνετ); Ή απλώς η πολιτική, σαν την Κίρκη, μεταμορφώνει τους πάντες σε χοίρους και προσφεύγουν σε συνθήματα και λεβεντιές (ξέρετε τη σύνθετη λέξη με τη λεβεντιά, έτσι;) για να δικαιολογήσουν το ευτελέστερο κουτσομπολιό και το ρουφιανιλίκι;\nΔηλαδή, ο …άλλος μάγκας που δηλώνει εισόδημα επαρκέστατο για τον τρόπο ζωής του, γιατί πρέπει να γίνει γνωστός στον γείτονά του και στον Βλαστό τον απαγωγέα – ή τον κάθε φανατικό που θα του κάψει το αυτοκίνητο; Γιατί πρέπει να ξέρω εγώ πόσα βγάζει ο κάτοικος του ρετιρέ της πολυκατοικίας μου, τι είμαστε, συνεταίροι; Και τι σημαίνει ότι ο άνθρωπος αυτός δήλωσε φέτος είκοσι χιλιάδες, αν έχει δηλώσει την τελευταία δεκαετία ένα εκατομμύριο;\n(Αυτά, δε, να τα λένε οι ίδιοι που κόπτονται να περιορίσουν τον Τειρεσία και τη δημοσιότητα των «φεσιών» μη προσβληθούν τα προσωπικά δεδομένα των μπαταχτσήδων.)\nΞέρετε τι σκέφτομαι; Στην πρώτη διάρρηξη που θα γίνει σε σπίτι δηλωμένου μεγαλοεισοδηματία, να κάνει το θύμα αγωγή στο κράτος ότι προκάλεσε το αδίκημα με το επίσημο ρουφιανιλίκι του. Από κοντά και μία μήνυση στους μάγκες του υπουργείου Οικονομικών ως συνεργούς. Μήπως δεν θα είναι;


Τι λένε τα άστρα για τον ιανουάριο του 2018 | Jenny.gr\nΤι λένε τα άστρα για τον Ιανουάριο του 2018\nΓΙΩΡΓΟΣ ΣΟΦΙAΝΗΣ\tΠαρασκευή 29 Δεκεμβρίου 2017\nΟ Ιανουάριος είναι ένας μήνας ενάρξεων για εσένα, αφού καλείσαι να διαχειριστείς τις νέες γνωριμίες ή προκλήσεις στη ζωή σου, αποδεικνύοντας πως μπορείς να κοντράρεις την άλλη πλευρά χωρίς όμως να λειτουργείς μόνο αμυντικά. Η επιθετική σου διάθεση είναι παρούσα, αφού επιδιώκεις να συνδεθείς με ένα πρόσωπο που σου ανοίγει μία νέα ευκαιρία στον ερωτικό ή επαγγελματικό τομέα. Η σεξουαλική πλευρά μίας σχέσης θα έρθει στην επιφάνεια και θα φανεί πως δεν είστε ισότιμα μέλη αυτής της σχέσης, οπότε υπάρχουν διεκδικήσεις και συγκρουσιακές διαθέσεις. Σε περίπτωση που μπεις σε μία τέτοια τροχιά σύγκρισης, να έχεις κατά νου πως δε χρειάζεται να τραβήξεις το σκοινί στα άκρα και να χάσεις την απόλαυση που σου παρέχεται, επειδή θέλεις απλά να έχεις τον πρώτο λόγο στα πάντα. Στον επαγγελματικό τομέα, οι συνομιλίες συνεχίζονται και είναι η ώρα που θα πρέπει να τεθεί στο τραπέζι το θέμα της αμοιβής και του ρόλου μέσα σε αυτό το επαγγελματικό σχήμα που αλλάζει. Διάβασε τη συνέχεια εδώ.\nΟ Ιανουάριος μοιάζει να αποτελεί μία δυναμική είσοδο στη νέα χρονιά, αφού οι διαπροσωπικές σου σχέσεις θα γνωρίσουν στιγμές έντασης και προκλήσεων. Καλείσαι να διαχειριστείς τη δυναμική της άλλης πλευράς και να αποδείξεις πως μπορείς να αποτελέσεις ένα ισότιμο μέλος σε μία κατάσταση που είναι εύκολο να γείρει προς τη μία κατεύθυνση. Μπορεί πάλι να δέχεσαι μία πολιορκία νέων προκλήσεων και να πρέπει να δράσεις αποφασιστικά, αφού δεν είναι εφικτό να αποδεχτείς τα πάντα. Δε χρειάζεται να λειτουργήσεις παρορμητικά και ενστικτωδώς, αφού πρέπει να ζυγίσεις την κάθε κατάσταση και να επιχειρηματολογήσεις σχετικά με τις επιλογές σου. Ένα ταξίδι μέσα σε αυτό το μήνα μπορεί να σε βοηθήσει να ξεδιαλύνεις τις αμφιβολίες σου, να ξεκαθαρίσεις τις προτεραιότητες σου, να έρθεις πιο κοντά με το πρόσωπο που μοιάζει να είναι το ιδανικό για να περάσετε περισσότερο χρόνο μαζί. Διάβασε τη συνέχεια εδώ.\nΟ Ιανουάριος είναι ένας δύσκολος μήνας για εσένα, αφού μοιάζει σαν να μην μπορείς να έχεις τον έλεγχο των καταστάσεων. Η καθημερινότητα έχει τεράστιες απαιτήσεις, οπότε αν υπάρχουν θέματα υγείας, δικά σου ή πολύ κοντινών ανθρώπων, τότε θα πρέπει να διαμορφώσεις ένα πολύ συγκεκριμένο πλαίσιο προτεραιοτήτων για να καταφέρεις να επιβιώσεις από μία απαιτητική καθημερινότητα. Στον εργασιακό χώρο, θα χρειαστεί να δουλέψεις πολύ και σκληρά για να αποδείξεις πως μπορείς να θεωρείσαι ισότιμο μέλος μίας ομάδας που διαθέτει διαφορετικούς ρυθμούς από εσένα ή για να καταφέρεις να ισορροπήσεις πάνω σε διαπροσωπικές σχέσεις έντονης σύγκρισης που φέρνουν στην επιφάνεια δύναμη ψυχής. Στον οικονομικό τομέα, μπορεί να αισθανθείς πως δεν έχεις τη στήριξη που ανέμενες να δεχτείς, να αντιληφθείς πως κάποιοι δεν κρατούν τις υποσχέσεις τους και βρίσκεσαι χωρίς στηρίγματα. Διάβασε τη συνέχεια εδώ.\nΟ Ιανουάριος είναι ένας ιδιαίτερος μήνας σχετικά με την προσωπική σου ζωή, αφού θα έχεις την ευκαιρία να κάνεις βήματα προς την ευτυχία σου μέσα από τις κατάλληλες επιλογές συντρόφου. Η υπάρχουσα σχέση σου θα δοκιμαστεί κάτω από το πρίσμα του επόμενου βήματος, το οποίο όμως δεν μπορεί να είναι ένας εύκολος και γρήγορος χωρισμός, αλλά η δοκιμασία να χωρέσεις σε μία σχέση που μπορεί να γεννήσει κάτι πολύ όμορφο. Μπορεί να χρειαστεί να κάνεις προσωπικές υποχωρήσεις, κάτι που μπορεί να σε αγχώνει, αλλά την ίδια στιγμή γεννιέται χώρος και χρόνος για νέες αφίξεις που θα κάνουν την καρδιά σου να χτυπήσει εκ νέου. Αν πάλι είσαι μόνος/η, τότε μία γνωριμία έχει τη δυναμική να σου αναστατώσει τη ζωή και να βρεθείς μετέωρος/η σε μία κατάσταση που σου καρφιτσώνει ένα μόνιμο χαμόγελο στα χείλη, αλλά και μία απορία σχετικά με τη μέχρι σήμερα ζωή σου. Διάβασε τη συνέχεια εδώ\nΗ νέα καθημερινότητα θα κάνει εμφανή τα σημάδια της το νέο μήνα και θα σε αναγκάσει να αντιληφθείς πως χρειάζεται να διαχειριστείς με διαφορετικό πλέον τρόπο τις προτεραιότητες σου. Η καθημερινή δουλειά είναι πλέον διαφορετική και αυτό σημαίνει πως θα πρέπει να διαφυλάξεις τις σωματικές σου δυνάμεις, γιατί δεν είναι πλέον εφικτό να ξοδεύεσαι προς πολλές κατευθύνσεις. Η απαίτηση κάποιων να αναλάβεις στους ώμους σου βάρη και ευθύνες είναι ένα ζήτημα που δεν μπορείς να αγνοήσεις, αλλά να εξετάσεις με μεγάλη προσοχή, αφού η απάντηση που θα δώσεις θα μπορούσε να τροποποιήσει το ροή της ημέρας σου. Την ίδια όμως στιγμή, δεν μπορείς να παραγνωρίσεις την ευκαιρία να κάνεις μία μετακόμιση ή αλλαγή στο εσωτερικό του σπιτιού σου, να προχωρήσεις σε μία αποφασιστική πράξη που δείχνει πως είσαι έτοιμος/η να εξελίξεις την προσωπική σου ζωή. Διάβασε τη συνέχεια εδώ.\nΟ νέος μήνας μπορεί να φέρει μία πιο χαλαρή διάθεση σε σχέση με ότι έχεις περάσει τον τελευταίο χρόνο, αφού μπορείς να προγραμματίσεις ή να πραγματοποιήσεις ένα ταξίδι που σε βοηθά να βγεις από το στενό πλαίσιο διαβίωσης σου. Η προσωπική σου ζωή μπορεί να τεθεί πάνω σε νέες βάσεις, ειδικά αν έχεις αποφασίσει να μπεις σε μία σχέση με ένα άτομο που είναι σε θέση να αλλάξει τη ροή της ζωής σου. Η σοβαρότητα με την οποία αντιμετωπίζεις το μέλλον θα παίξει ουσιαστικό ρόλο σε αυτή τη σχέση, οπότε καλό θα ήταν να έχεις κατά νου πως οι υποσχέσεις που δίνεις δεν μπορούν να είναι λόγια του αέρα. Στον επαγγελματικό τομέα, καλείσαι να εμπιστευτείς το ένστικτο σου και να αναλάβεις δράσεις που μπορεί και να μοιάζουν με κινήσεις που θέτουν σε αμφισβήτηση τον ηγετικό ρόλο τρίτων. Διάβασε τη συνέχεια εδώ.\nΤα νέα δεδομένα στον επαγγελματικό ή οικογενειακό τομέα θα πρέπει να απορροφήσουν ένα μεγάλο κομμάτι του ενδιαφέροντος σου, να σε βάλουν στη διαδικασία να αναρωτηθείς μήπως μπαίνεις σε μία περίοδο κατά την οποία αλλάζουν οι σταθερές της ζωής σου. Η αλήθεια είναι πως δεν μπορείς να βασιστείς σε δεδομένα που συνήθισες να χρησιμοποιείς, σε καταστάσεις που πίστευες πως παρέχουν μία συγκεκριμένη μορφή ασφάλειας στη ζωή σου. Το σπίτι σου μπορεί να σε στενεύει, η δουλειά σου να σε δεσμεύει, η σχέση σου να μοιάζει δεδομένα και παράλληλα αρχίζεις να έχεις ολοένα και μεγαλύτερη εμπιστοσύνη στον εαυτό σου και τις δυνατότητες σου. Κάτι τέτοιο βέβαια μπορεί να σημαίνει πως το έδαφος πάνω στο οποίο έχεις χτίσει τα θεμέλια της ζωής σου αρχίζει να κουνιέται με τρόπο που δε σε ευχαριστεί και να νιώθεις πως δε βρίσκεσαι στο οικείο περιβάλλον που θεωρούσες πως έχεις διαμορφώσει για τη ζωή σου. Διάβασε τη συνέχεια εδώ.\nΤο παιχνίδι είναι πλέον στα χέρια σου και έχεις την ευκαιρία να θέσεις τους κανόνες αλλά και να γευτείς την επιτυχία. Με τη σύνοδο του Άρη με το Δία στο ζώδιο σου, μπορεί να αποφασίσεις να παίξεις με τα όρια της επιτυχίας, της ευτυχίας αλλά ταυτόχρονα και της πρόκλησης της τύχης. Λειτουργώντας άκρως ατομικά, ακουμπώντας ακόμα και τις έννοιες της αλαζονείας και του εγωισμού, μοιάζει σαν να θέλεις να εκδικηθείς ανθρώπους και καταστάσεις που σε έχουν πληγώσει στο παρελθόν. Με αυτό τον τρόπο όμως μπορεί να χάνεις την ευκαιρία να γευτείς το νέκταρ της ευτυχίας που πηγάζει από νέες ευκαιρίες που έχουν δημιουργηθεί στη ζωή σου και θα μπορούσαν να σε φέρουν μπροστά σε πόρτες που καλό θα ήταν να τολμήσεις να ανοίξεις. Διάβασε τη συνέχεια εδώ.\nΟ Ιανουάριος είναι ο μήνας κατά τον οποίο καλείσαι να κάνεις ταμείο σχετικά με την τελευταία τριετία και να εξετάσεις κατά πόσο μπορείς να συνεχίσεις να θεωρείς πως δεν απειλούνται οι σωματικές και οικονομικές σου αντοχές. Με τον Κρόνο να έχει πλέον αποχωρήσει από το ζώδιο σου, έχεις την ευκαιρία να νιώσεις πως δε σέρνεις μαζί σου ένα πρόσωπο που λειτουργεί ως χωροφύλακας. Αυτό όμως δε σημαίνει πως μπορείς να επιστρέψεις σε μία πραγματικότητα χωρίς κανονισμούς, αφού υπάρχουν έξοδα που τρέχουν και επαγγελματικά χρονοδιαγράμματα που δεν μπορείς να αγνοήσεις. Ταυτόχρονα όμως, είναι πιθανό να έχεις μπει σε ένα διαφορετικό τρόπο αντιμετώπισης της καθημερινότητας σου, χωρίς να είσαι πρόθυμος/η να κατεβάσεις την ταχύτητα σου, θέλοντας να τακτοποιήσεις όλες τις ανοικτές εκκρεμότητες το συντομότερο δυνατό. Διάβασε τη συνέχεια εδώ.\nΗ παρουσία του Κρόνου στο ζώδιο σου τον Ιανουάριο φαίνεται να λειτουργεί σαν την ολική σου επαναφορά σε ένα περιβάλλον που δεν έχει νιώσει έντονα την παρουσία σου τον τελευταίο καιρό. Καλείσαι να βγεις μπροστά και να αναλάβεις σοβαρές πρωτοβουλίες δράσης, να κινητοποιήσεις άτομα που ανήκουν στην επαγγελματική σου ομάδα και να λειτουργήσεις σαν ηγετική φυσιογνωμία σε περιστάσεις που όλοι κάνουν ένα βήμα προς τα πίσω. Δεν μπορείς να συνεχίσεις να κρύβεσαι και αυτό μπορεί να σημαίνει πως θα μεγαλώσεις την απόσταση από το έτερο ήμισυ, σε μία σχέση που έχει βουλιάξει στην ανυπαρξία ή θα βγεις και θα μιλήσεις ανοικτά σε μία γνωριμία που έχει γίνει τον τελευταίο καιρό και πρέπει να αποφασίσει προς τα που βαδίζει. Τέλος, αυτό που θα πρέπει να αντιληφθείς είναι πως η δημόσια εικόνα σου αλλάζει και δεν μπορείς να αγνοήσεις αυτή τη φυσική εξέλιξη της ζωής σου. Μεγαλώνεις, ωριμάζεις, πατάς καλύτερα στα πόδια σου ή πρέπει να αποχωρήσεις από το στίβο της μάχης στον οποίο έχουν εμφανιστεί νεότερα άτομα που είναι σε θέση να σε κερδίσουν άνευ αγώνα. Διάβασε τη συνέχεια εδώ.\nΜία νέα πραγματικότητα βρίσκεται μπροστά σου, η οποία περιλαμβάνει καινούργιους εργασιακούς κανόνες, οπότε θα χρειαστείς σχεδόν όλο τον Ιανουάριο για να συνηθίσεις αυτά τα νέα δεδομένα. Η απαίτηση να αποδείξεις πως μπορείς να διαχειριστείς την πίεση που προκύπτει από τις ευθύνες που φορτώνονται στους ώμους σου, δεν είναι απαραίτητο να αντιμετωπιστεί μέσα από μία έντονη και τρελή καθημερινότητα, αλλά κυρίως μέσα από τον τρόπο που θα περάσεις στους γύρω σου πως πείθεις και προκαλείς έμπνευση και σιγουριά. Λειτούργησε σαν μέντορας και όχι σκληρό αφεντικό και προσπάθησε να βγάλεις από κάθε άτομο τον καλύτερο εαυτό σου, αν θέλεις να λειτουργήσεις ομαλά μέσα σε μία ομάδα. Στον προσωπικό τομέα, ίσως να χρειαστεί να κάνεις ένα βήμα προς τα πίσω, να θέσεις σε δεύτερη μοίρα θέματα που αφορούν τη σχέση σου, αλλά προς το τέλος του μήνα δεν μπορείς να αγνοήσεις τις εξελίξεις που είναι μπροστά στα μάτια σου. Διάβασε τη συνέχεια εδώ.\nΟ Ιανουάριος φαίνεται να είναι ένας πιο εξωστρεφής μήνας σε σχέση με τους τελευταίους που έχεις βιώσεις, αφού ο Κρόνος έχεις πλέον αποχωρήσει από τον Τοξότη, με αποτέλεσμα να αντιλαμβάνεσαι πως υπάρχουν διέξοδοι διαφυγής από ένα μοτίβο διαβίωσης που έμοιαζε με επαναλαμβανόμενη καθημερινότητα. Είναι καιρός να βγεις από το καβούκι σου και να επιδιώξεις να γνωρίσεις κόσμο, να μπεις σε ένα τρένο ή αεροπλάνο και να βρεθείς σε ένα νέο τόπο, να αποφασίσεις να πραγματοποιήσεις μία εκδρομή που σου έχει λείψει πάρα πολύ. Η συναναστροφή σου με ανθρώπους που γνώριζες τα τελευταία χρόνια μοιάζει με μία πράξη άνευ ουσίας, αφού έχεις πλέον αλλάξει και αποκτήσει καινούργια ενδιαφέροντα που μπορεί να απέχουν έτη φωτός από αυτά που είχες πριν από λίγα χρόνια. Αυτό όμως που πρέπει πλέον να δουλέψεις είναι η ικανότητα σου να συναναστραφείς με κόσμο που μπορεί να μιλά μία νέα γλώσσα, να κινείσαι σε ένα άγνωστο περιβάλλον, να λειτουργεί με διαφορετική φιλοσοφία.Διάβασε τη συνέχεια εδώ.


Στο Αγρίνιο για Παναιτωλικό ο Κόρστιενς - Παναιτωλικός - SPORT 24\nΣτο Αγρίνιο για Παναιτωλικό ο Κόρστιενς\nΕπιμέλεια: Βασίλης Τεμπέλης Δημοσίευση: 11 Αυγ. 2015 11:50\nΣτο Αγρίνιο αναμένεται εντός της ημέρας ο 28χρονος Βέλγος αμυντικός, Βόουτερ Κόρστιενς, προκειμένου να υπογράψει στον Παναιτωλικό. "Κλείνει" την Τρίτη και του Παπάζογλου. (VIDEO)\nΣτον Παναιτωλικό είναι αποφασισμένοι, την Τρίτη, να "κλείσουν" τις "τρύπες" στην άμυνα. Ο 28χρονος Βέλγος αμυντικός, Βόουτερ Κόρστιενς, αναμένεται εντός της ημέρας στο Αγρίνιο για να υπογράψει στον Παναιτωλικό.\nΟ Βόουτερ Κόρστιενς γεννήθηκε στις 13 Φλεβάρη του 1987 στο Μάαστριχτ, της Ολλανδίας. Ξεκίνησε την καριέρα του από την Γκενκ, και μετακόμισε στη Βέστερλο. Μετά την εξαετή παρουσία του εκεί, μετακόμισε στη Γάνδη, το 2012. Έκτοτε δόθηκε δανεικός σε Βέστερλο, Λιρς και Μπέβερεν. Είναι διεθνής με όλες τις μικρές εθνικές ομάδες του Βελγίου, όχι όμως και με αυτή των ανδρών.\n"Κλείνει" και του Παπάζογλου\nΜέσα στην ημέρα αναμένονται οριστικές εξελίξεις και στο θέμα του Τάσου Παπάζογλου. Οι ενδείξεις προμηνύουν αίσια κατάληξη στην έκβαση της υπόθεσης του Έλληνα πρώην αμυντικού των Ολυμπιακού, ΑΠΟΕΛ, και Ξάνθης. Εάν αποκτηθεί και ο Παπάζογλου, ο Παναιτωλικός θα έχει συμπληρώσει το ρόστερ του, όσον αφορά στα μετόπισθεν.\nΈνας Αργεντινός για την επίθεση\nΗ μεταγραφική ενίσχυση δεν έχει "κλείσει'' για την ομάδα του Αγρινίου, σε όλες τις θέσεις. Μάλιστα οι διαπραγματεύσεις με Αργεντινό επιθετικό είναι σε πλήρη εξέλιξη και σύντομα θα υπάρχουν ανακοινώσεις. Υπενθυμίζεται ότι εντός της εβδομάδας αναμένεται στο Αγρίνιο και ο Αμρ Ουάρντα.


Πολλή βροχή! 4 tips για να παραμείνει το μακιγιάζ σου αναλλοίωτο - trikalaidees.gr | Τρίκαλα ΙΔΕΕΣ\nHome/Fashion/Πολλή βροχή! 4 tips για να παραμείνει το μακιγιάζ σου αναλλοίωτο\nΣτυλάτα γυναικεία παλτό από 19.99 €. Ψωνίστε τώρα!\nΔιαφάνεια 1 από 8: SEPHORA COLLECTION, SIZE UP MASCARA WATERPROOF\n1/8 ΔΙΑΦΑΝΕΙΕΣ © www.queen.gr


Έντεχνο Τραγούδι - Ελληνική Μουσική Πύλη\nΕΛΛΗΝΙΚΗ ΜΟΥΣΙΚΗ> ΝΕΟΤΕΡΟ ΑΣΤΙΚΟ ΤΡΑΓΟΥΔΙ> ΕΝΤΕΧΝΟ ΤΡΑΓΟΥΔΙ\nΝεότερα ελληνικά τραγούδια\nΠρος το τέλος της δεκαετίας του 1950, όπου το λαϊκό τραγούδι είχε πλέον διαμορφωθεί και βάδιζε παράλληλα με το ελαφρό τραγούδι, δυο συνθέτες οι Μάνος Χατζιδάκις ► (Ξάνθη 1925 – Αθήνα 1994)Ο Μάνος ΧατζιδάκιςΟ Μάνος Χατζιδάκις στο BroadwayΜάνος Χατζιδάκις – Ευτυχία Παπαγιαννοπούλου «Είμ’ αϊτός χωρίς φτερά» . Τραγουδά ο Γρηγόρης ΜπιθικώτσηςΑπόσπασμα από την ταινία του Αλέκου Σακελάριου «Λατέρνα φτώχεια και φιλότιμο» (1955) σε μουσική Μάνου ΧατζιδάκιΜάνος Χατζιδάκις - Μιχάλης Κακογιάννης «Ο μήνας έχει δεκατρείς». Απόσπασμα από την ταινία του Μιχάλη Κακογιάννη «Στέλλα» (1955)Μάνος Χατζιδάκις «Κάπου υπάρχει η αγάπη μου». Απόσπασμα από την ταινία «Ραντεβού στην Κέρκυρα» . Τραγουδά η Νάνα ΜούσχουρηΜάνος Χατζιδάκις - Γιώργος Εμιρζάς «Ιλισός». Απόσπασμα από την ταινία του Νίκου Κούνδουρου «Ο δράκος» (1956)και Μίκης Θεοδωράκης ► (Χίος 1925) «Ο Μίκης Θεοδωράκης ενώ δίνει συνέντευξη στην ελληνική υπηρεσία του BBC το 1958» «Ο Μίκης Θεοδωράκης το 1960» Μίκης Θεοδωράκης – Δημήτρης Χριστοδούλου «Είναι μεγάλος ο καημός» . Τραγουδά ο Γρηγόρης Μπιθικώτσης Μίκης Θεοδωράκης «Η Μαργαρίτα η Μαργαρώ» και «Η Κοκκινιά» - Απόσπασμα από συναυλία στην Αθήνα το 1962. Τραγουδούν Γρηγόρης Μπιθικώτσης και Μαίρη Λίντα έχοντας πλέον ωριμάσει συνθετικά έκαναν αισθητή την παρουσία τους. Κοινό τους χαρακτηριστικό ήταν ότι επηρεάζονταν από τη δυτική λόγια μουσική που είχαν και οι δυο σπουδάσει, αλλά και από τη λαϊκή μουσική, την οποία ερευνούσαν και προσάρμοζαν στις συνθέσεις τους. Η Μελίνα Μερκούρη και ο Μάνος Χατζιδάκις παρουσιάζουν τον «Κυρ Αντώνη»  στο γαλλικό κοινό. Τραγουδά ο συνθέτης Χαρακτηριστική ήταν η διάλεξη για το ρεμπέτικο τραγούδι, που έδωσε στην Αθήνα το 1949 ο Χατζιδάκις, τονίζοντας την σημαντική καλλιτεχνική ποιότητα των ρεμπέτικων τραγουδιών, τα οποία την εποχή εκείνη αποτελούσαν αντικείμενο περιφρόνησης από τους περισσότερους έλληνες διανοούμενους και καλλιτέχνες, όπως και από τη μεγαλύτερη μερίδα της κοινωνίας.\nΟι δυο αυτοί συνθέτες για πρώτη φορά, παντρεύοντας τη δυτική με την ελληνική λαϊκή μουσική, μελοποίησαν όχι μόνο στίχους γραμμένους ειδικά για τον σκοπό αυτό, αλλά και ποιήματα καταξιωμένων ποιητών όπως των Γιώργου Σεφέρη ► «Ο Γιώργος Σεφέρης στην απονομή του Νόμπελ» Μίκης Θεοδωράκης – Γιώργος Σεφέρης «Τώρα που θα φύγεις» . Τραγουδά η Μαρία Φαραντούρη , Οδυσσέα Ελύτη ► «Ο Οδυσσέας Ελύτης» Μάνος Χατζιδάκις – Οδυσσέας Ελύτης «Με την πρώτη σταγόνα της βροχής» . Τραγουδά ο Δημήτρης Ψαριανός Μίκης Θεοδωράκης – Οδυσσέας Ελύτης «Μαρίνα» . Τραγουδά η Ντόρα Γιαννακοπούλου Μίκης Θεοδωράκης - Οδυσσέας Ελύτης «Της αγάπης αίματα» . Απόσπασμα από συναυλία στην Αθήνα το 1977. Τραγουδά ο Γρηγόρης Μπιθικώτσης Νίκου Γκάτσου ► «Ο Μάνος Χατζιδάκις με τον Νίκο Γκάτσο» Μάνος Χατζιδάκις – Νίκος Γκάτσος «Μικρή Ραλλού» . Τραγουδά ο Μανόλης Μητσιάς Μίκης Θεοδωράκης – Νίκος Γκάτσος «Στράτα τη στράτα» . Τραγουδά ο Γρηγόρης Μπιθικώτσης Μάνος Χατζιδάκις - Νίκος Γκάτσος «Χάρτινο το φεγγαράκι» . Τραγουδά η Μελίνα Μερκούρη Τάσου Λειβαδίτη «Ο Τάσος Λειβαδίτης» Μίκης Θεοδωράκης – Τάσος Λειβαδίτης «Βρέχει στη φτωχογειτονιά» (1960]. Τραγουδά ο Γρηγόρης Μπιθικώτσης , Ιάκωβου Καμπανέλλη «Ο Ιάκωβος Καμπανέλλης», Μάνος Χατζιδάκις – Ιάκωβος Καμπανέλλης «Στην ποταμιά σωπαίνει το κανόνι» . Τραγουδά ο Λάκης Παπάς Μίκης Θεοδωράκης – Ιάκωβος Καμπανέλλης «Στρώσε το στρώμα σου» . Τραγουδά ο Γρηγόρης Μπιθικώτσης Μίκης Θεοδωράκης - Ιάκωβος Καμπανέλλης «Άσμα ασμάτων» . Τραγουδά η Μαρία Φαραντούρη Γιάννη Ρίτσου ► «Ο Γιάννης Ρίτσος» Μίκης Θεοδωράκης - Γιάννης Ρίτσος «Επιτάφιος» . Τραγουδά η Μαρία Φαραντούρη κ.ά. Εισήγαγαν έτσι μια νέα κοινωνική προβληματική στο ελληνικό τραγούδι, το οποίο μέχρι εκείνη τη στιγμή είχε ως κυρίαρχα θέματα τον έρωτα, τη διασκέδαση και το κρασί. Με δεδομένη τη μουσική ικανότητα των δυο συνθετών, τα τραγούδια αυτά έγιναν τόσο μεγάλες επιτυχίες, ώστε ο λόγος όλων αυτών των σημαντικών ποιητών, να φθάσει να τραγουδιέται από τα χείλη λαϊκών ανθρώπων στις ταβέρνες και τις γειτονιές. Χαρακτηριστική ήταν η έκπληξη του Γιώργου Σεφέρη «Ο Γιώργος Σεφέρης παραλαμβάνει το βραβείο Νόμπελ» όταν, ερχόμενος στην Αθήνα από το Λονδίνο που υπηρετούσε ως πρέσβης, πήγε σε μια ταβέρνα με τον Θεοδωράκη, όπου άκουσε να τραγουδιέται από το σύνολο των θαμώνων «Η Άρνηση» (Στο Περιγιάλι το κρυφό) Μίκης Θεοδωράκης - Γιώργος Σεφέρης «Άρνηση» . Τραγουδά η Μαρία Φαραντούρη Η απήχηση της μουσικής των Χατζιδάκι και Θεοδωράκη δεν περιορίσθηκε μόνο στα στενά ελληνικά όρια, αλλά έγινε διεθνής, με επιτυχίες που μεταφράστηκαν σε αρκετές γλώσσες και τραγουδήθηκαν παγκοσμίως. Ο λόγος γίνεται φυσικά, μεταξύ άλλων, για τον ιστορικό «Ζορμπά» του Μίκη Θεοδωράκη από την ομώνυμη ταινία του Μιχάλη Κακογιάννη Η σκηνή του τέλους από την ταινία του Μιχάλη Κακογιάννη «Αλέξης Ζορμπάς»  σε μουσική Μίκη Θεοδωράκη και για τα θρυλικά «Παιδιά του Πειραιά» από την ταινία του Ζυλ Ντασσέν «Ποτέ την Κυριακή». «Η Μελίνα Μερκούρη στην ταινία «Ποτέ την Κυριακή» Μάνος Χατζιδάκις «Τα παιδιά του Πειραιά» - Απόσπασμα από την ταινία του Ζυλ Ντασσέν «Ποτέ την Κυριακή»  Έτσι διαμορφώθηκε ένα νέο είδος τραγουδιού το λεγόμενο «έντεχνο». Ο όρος αυτός χρησιμοποιήθηκε για πρώτη φορά τη δεκαετία του 1960, για να διαφοροποιήσει το συγκεκριμένο είδος τραγουδιού από τα υπόλοιπα.\nΗ νέα αυτή τάση ακολουθήθηκε και από πολλούς άλλους συνθέτες όπως:\nΜίμης Πλέσσας ►(Αθήνα 1924) «Ο Μίμης Πλέσσας» «Ο Μίμης Πλέσσας ενώ διευθύνει» Μίμης Πλέσσας – Λευτέρης Παπαδόπουλος «Γέλαγε η Μαρία» . Τραγουδά ο Γιάννης Πουλόπουλος Μίμης Πλέσσας - Άκος Δασκαλόπουλος «Ζωγραφισμένα στο χαρτί». Απόσπασμα από την ταινία του Γιάννη Διαλιανίδη «Η Παριζιάνα» (1969)\nΜαμαγκάκης Νίκος ►(Ρέθυμνο 1929) «Ο Νίκος Μαμαγκάκης» Νίκος Μαμαγκάκης - Γιώργος Ιωάννου «Όχι μαζί» . Τραγουδά η Ελευθερία Αρβανιτάκη\nΚουγιουμτζής Σταύρος ►(Θεσσαλονίκη 1932) «Ο Σταύρος Κουγιουμτζής ενώ διευθύνει» Σταύρος Κουγιουμτζής – Κώστας Κινδύνης «Το κόκκινο φουστάνι» . Τραγουδά η Ελευθερία Αρβανιτάκη Σταύρος Κουγιουμτζής «Όταν ανθίζουν πασχαλιές» . Τραγουδά ο Γιώργος Νταλάρας. Στο πιάνο τον συνοδεύει ο συνθέτης\nΛουκιανός Κηλαηδόνης ►(Αθήνα 1934) «Ο Λουκιανός Κηλαηδόνης» Λουκιανός Κηλαηδόνης «Προς νέο συνθέτη» . Τραγουδά ο συνθέτης Λουκιανός Κηλαηδόνης «Προς κατεδάφιση». Απόσπασμα από συναυλία στο Ηρώδειο με ένα από τα σχετικά άγνωστα τραγούδια του συνθέτη\nΔήμος Μούτσης ►(Πειραιάς 1938) «Ο Δήμος Μούτσης» Δήμος Μούτσης – Μάνος Ελευθερίου «Στη Σμύρνη και στο Αϊβαλί» . Τραγουδά ο Δημήτρης Μητροπάνος Δήμος Μούτσης - Κώστας Τριπολίτης «Δεν λες κουβέντα» . Απόσπασμα από συναυλία στην Αθήνα την δεκαετία του 1980. Τραγουδά ο Μανόλης Μητσιάς\nΣταύρος Ξαρχάκος ►(Αθήνα 1939) «Ο Σταύρος Ξαρχάκος» Σταύρος Ξαρχάκος – Νίκος Γκάτσος «Γεια σου χαρά σου Βενετιά» . Τραγουδά ο Νίκος Ξυλούρης Σταύρος Ξαρχάκος – Κώστας Φέρρης «Έλα απόψε στου Θωμά» . Τραγουδά ο Κώστας Τσίγκος Σταύρος Ξαρχάκος - Αλέκος Σακελάριος «Υπομονή». Απόσπασμα από την ταινία «Μοντέρνα Σταχτοπούτα» . Τραγουδούν Γρηγόρης Μπιθικώτσης και Αλίκη Βουγιουκλάκη\nΓιάννης Μαρκόπουλος ►(Ηράκλειο Κρήτης 1939) «Ο Γιάννης Μαρκόπουλος» Γιάννης Μαρκόπουλος – Διονύσιος Σολωμός «Άκρα του τάφου σιωπή» . Τραγουδά ο Νίκος Ξυλούρης Γιάννης Μαρκόπουλος και Διονύσιος Σολωμός «Πειρασμός». Απόσπασμα από συναυλία στο γήπεδο του Παναθηναϊκού. Τραγουδά ο Νίκος Ξυλούρης\nΚαραΐνδρου Ελένη (Τυχείο Δωρίδας 1941) «Η Ελένη Καραΐνδρου» Ελένη Καραΐνδρου – Κώστας Μύρης «Τα ελληνόπουλα» . Τραγουδά η Μαρία Φαραντούρη Απόσπασμα από την ταινία «Το βλέμμα του Οδυσσέα» σε σκηνοθεσία Θεόδωρου Αγγελόπουλου και μουσική Ελένης Καραΐνδρου  Ελένη Καραΐνδρου «Ταξίδι στα Κύθηρα». Από την ομώνυμη ταινία του Θεόδωρου Αγγελόπουλου . Τραγουδά ο Γιώργος Νταλάρας\nΚουρουπός Γιώργος ►(Αθήνα 1942) «Ο Γιώργος Κουρουπός» Γιώργος Κουρουπός – Ανδρέας Αγγελάκης «Νανούρισμα» . Τραγουδά η Σαβίνα Γιαννάτου\nΔιονύσης Σαββόπουλος ►(Θεσσαλονίκη 1944) «Ο Διονύσης Σαββόπουλος» Διονύσης Σαββόπουλος «Ωδή στον Γεώργιο Καραϊσκάκη» . Τραγουδά ο συνθέτης Διονύσης Σαββόπουλος «Ας κρατήσουν οι χοροί» . Τραγουδά ο συνθέτης Διονύσης Σαββόπουλος «Η Ζωζώ» \nΧατζηνάσιος Γιώργος ►(Θεσσαλονίκη 1944) «Ο Γιώργος Χατζηνάσιος» Χατζηνάσιος Γιώργος – Γιώργος Κανελλόπουλος «Τα γαλάζια σου γράμματα» . Τραγουδά η Δήμητρα Γαλάνη Γιώργος Χατζηνάσιος - Σέβη Τηλιακού «Μάθημα Σολφέζ». Πρόκειται για την ελληνική συμμετοχή στο διαγωνισμό Eurovision το 1977\nΜάνος Λοΐζος ►(Αλεξάνδρεια 1947 – Μόσχα 1982) «Ο Μάνος Λοΐζος» Μάνος Λοΐζος - Λευτέρης Παπαδόπουλος «Δέκα παλικάρια» . Τραγουδά ο Γιώργος Νταλάρας Μάνος Λοΐζος «Το ζεϊμπέκικο της Ευδοκίας». Απόσπασμα από την ταινία του Αλέξη Δαμιανού (1971)\nΘάνος Μικρούτσικος ►(Πάτρα 1947) «Ο Θάνος Μικρούτσικος με τους τραγουδιστές Μανόλη Μητσιά και Γιάννη Κούτρα» Θάνος Μικρούτσικος – Νίκος Καββαδίας «Κούρο Σίβο» . Τραγουδά ο Γιάννης Κούτρας Θάνος Μικρούτσικος - Άλκης Αλκαίος «Ρόζα» . Τραγουδά ο Δημήτρης Μητροπάνος\nΜπακιρτζής Αργύρης (Θεσσαλονίκη 1947) «Ο Αργύρης Μπακιρτζής και οι Χειμερινοί Κολυμβητές» Χειμερινοί κολυμβητές «Από το πάρκο στη Μυροβόλο» . Τραγουδά ο Αργύρης Μπακιρτζής\nΣπανουδάκης Σταμάτης (Αθήνα 1948) «Ο Σταμάτης Σπανουδάκης συμπράττει με τη Βασιλική Φιλαρμονική ορχήστρα του Λονδίνου» Σταμάτης Σπανουδάκης «Τ’ άμαλο»  – Τραγουδά η Ντόρη Σπανουδάκη Σταμάτης Σπανουδάκης «Μαρμαρωμένος Βασιλιάς» . Απόσπασμα από συναυλία στο Ωδείο Ηρώδου του Αττικού\nΒαρδής Αντώνης (Αθήνα 1948) «Ο Αντώνης Βαρδής» Αντώνης Βαρδής «Ξημερώνει»  – Τραγουδά η Χαρούλα Αλεξίου Αντώνης Βαρδής Σοφία Αργυροπούλου «Απόψε θέλω να πιω» - Τραγουδά η Χαρούλα Αλεξίου\nΑνδριόπουλος Ηλίας ►(Ηλεία 1950) «Ο Ηλίας Ανδριόπουλος» Ηλίας Ανδριόπουλος - Μάνος Ελευθερίου «Θα σε ξανάβρω στους μπαξέδες» . Τραγουδούν ο Αντώνης Καλογιάννης και η Άλκηστη Πρωτοψάλτη Τραγούδια του Ηλία Ανδριόπουλου. Τραγουδά η Άλκηστις Πρωτοψάλτη\nΝίκος Ξυδάκης (Κάιρο 1952) «Ο Νίκος Ξυδάκης» Νίκος Ξυδάκης – Θοδωρής Γκόνης «Ιερά οδός» . Τραγουδά ο συνθέτης μαζί με την Ελευθερία Αρβανιτάκη Νίκος Ξυδάκης - Μανόλης Ρασούλης «Οι μάγκες δεν υπάρχουν πια» . Τραγουδούν ο Μανόλης Ρασούλης και η Σοφία Παπάζογλου\nΝίκος Κυπουργός ►(Αθήνα 1952) «Ο Νίκος Κυπουργός» Νίκος Κυπουργός – Μαριανίνα Κριεζή «Λαέ της Λιλιπούπολης» . Τραγούδι από την ιστορική ραδιοφωνική εκπομπή «Λιλιπούπολη». Τραγουδά ο Σπύρος Σακκάς.\nΑντύπας Νίκος (Αθήνα 1953) «Ο Νίκος Αντύπας» Νίκος Αντύπας - Λίνα Νικολακοπούλου «Δι ευχών» . Τραγουδά η Χάρις Αλεξίου Νίκος Αντύπας - Λίνα Νικολακοπούλου «Διθέσιο» . Τραγουδά η Άλκηστις Πρωτοψάλτη\nΤσακνής Διονύσης (Καρδίτσα 1954) «Ο Διονύσης Τσακνής» Διονύση Τσακνή «Ταραντέλα» . Τραγουδά η Τάνια Τσανακλίδου Διονύσης Τσακνής - Μαριαννίνα Κριεζή «Φτιάξε καρδιά μου το δικό σου παραμύθι» . Τραγουδά ο συνθέτης\nΣταμάτης Κραουνάκης (Αθήνα 1955) «Ο Σταμάτης Κραουνάκης» Σταμάτης Κραουνάκης – Λίνα Νικολακοπούλου «Τα λαϊκά» . Τραγουδά η Άλκηστις Πρωτοψάλτη\nΜάλαμας Σωκράτης (Χαλκιδική 1957) «Ο Σωκράτης Μάλαμας» Σωκράτης Μάλαμας – Γιάννης Μελισσίδης «Μάντης» . Τραγουδά ο συνθέτης Σωκράτης Μάλαμας «Νεράιδα» . Τραγουδά ο συνθέτης\nΟρφέας Περίδης (Αθήνα 1957) «Ο Ορφέας Περίδης με τη Μελίνα Κανά σε συναυλία» Ορφέας Περίδης «Φωτοβολίδα» . Τραγουδά ο συνθέτης Ορφέας Περίδης «Αλυσίδες» . Τραγουδά ο συνθέτης\nΠαντελής Θαλασσινός (Πειραιάς 1958) «Ο Παντελής Θαλασσινός» Παντελής Θαλασσινός – Τασούλα Θωμαΐδου «Αν μ’ αγαπάς θα σ’ αγαπώ» . Τραγουδάει ο συνθέτης Παντελής Θαλασσινός - Ηλίας Κατσούλης «Τα σμυρναίικα τραγούδια» . Τραγουδά ο Γιώργος Νταλάρας σε συναυλία στο Ηρώδειο\nΡεμπούτσικα Ευανθία (Κάτω Αχαΐα 1958) «Η Ευανθία Ρεμπούτσικα» Ευανθία Ρεμπούτσικα – Ελένη Ζιώγα «Εφτά ποτήρια» . Τραγουδά ο Γιάννης Κότσιρας Ευανθία Ρεμπόυτσικα - Ελένη Ζιώγα «Το τσιγάρο» . Τραγουδάει ο Γιάννης Κότσιρας\nΠαπακωνσταντίνου Θανάσης (Τύρναβος 1959) «Ο Θανάσης Παπακωνσταντίνου σε συναυλία» Θανάσης Παπακωνσταντίνου «Άστρο του πρωινού» . Τραγουδά ο Νίκος Παπάζογλου Θανάσης Παπακωνσταντίνου «Έρημα κορμιά» . Τραγουδά η Μελίνα Κανά\nΑνδρέου Γιώργος (Σέρρες 1961) «Ο Γιώργος Ανδρέου μαζί με τον Χρήστο Θηβαίο στο εξώφυλλο του άλμπουμ Μυστήριο τρένο» Γιώργος Ανδρέου «Εγώ με την αγάπη μάλωσα»  – Τραγουδά ο Μανόλης Λιδάκης Γιώργος Ανδρέου «Άβατο» . Τραγουδά ο Χρήστος Θηβαίος\nΙωαννίδης Αλκίνοος (Λευκωσία 1970) «Ο Αλκίνοος Ιωαννίδης σε συναυλία» Αλκίνοος Ιωαννίδης «Του έρωτα σημάδι» . Τραγουδά ο συνθέτης Αλκίνοος Ιωαννίδης «Όσα η αγάπη ονειρεύεται». Τραγουδά ο συνθέτης\nΔεληβοριάς Φοίβος (Αθήνα 1973) «Ο Φοίβος Δεληβοριάς» Φοίβος Δεληβοριάς «Αυτή που περνάει» . Τραγουδάει ο συνθέτης Φοίβος Δεληβοριάς «Προορισμός» . Τραγουδά ο συνθέτης\nΧατζηγιάννης Μιχάλης (Λευκωσία 1978) «Ο Μιχάλης Χατζηγιάννης» Μιχάλης Χατζηγιάννης – Νίκος Μωραΐτης «Όλα ή τίποτα» . Τραγουδά ο συνθέτης Μιχάλης Χατζηγιάννης - Λήδα Ρουμάνη «Πάρε με αγκαλιά και πάμε» . Τραγουδά η Ελευθερία Αρβανιτάκη κ.ά.\nΤο έντεχνο τραγούδι, προσαρμοσμένο στις σύγχρονες ανάγκες, συνεχίζει να καλλιεργείται μέχρι σήμερα.\nΤα πρώτα χρόνια της δεκαετίας του 1960 άνθησε και το νέο κύμα. Ο όρος αυτός είναι ακριβής μετάφραση του αντίστοιχου γαλλικού που χαρακτηρίζει το ομώνυμο κίνημα (nouvelle vague) που επικράτησε στον γαλλικό κινηματογράφο και στο γαλλικό τραγούδι στα τέλη της δεκαετίας του 1950. Το νέο κύμα χαρακτηρίστηκε από τρυφερά τραγούδια, αρκετά συχνά στη μορφή της μπαλάντας, που εκτελούνταν από λίγα όργανα ή ακόμα συνηθέστερα από μια κιθάρα και μια φωνή Ηλέκτρα Παπακώστα - Άκος Δασκαλόπουλος «Να διώξω τα σύννεφα» . Τραγουδά η Καίτη Χωματά. Τα τραγούδια αυτά σημείωσαν μεγάλη επιτυχία τη δεκαετία του 1960 αλλά και τα πρώτα χρόνια της δεκαετίας του 1970 όπου το νέο κύμα παρήκμασε. Τραγουδήθηκαν σε συγκεκριμένους μουσικούς χώρους, τις λεγόμενες μπουάτ (boite στα γαλλικά σημαίνει κουτί). Το όνομα υποδήλωνε το μέγεθος του χώρου που συνήθως ήταν αρκετά μικρό. Οι τραγουδιστές κάθονταν κοντά ή και ανάμεσα στον κόσμο, συχνά συνόδευαν τη φωνή τους παίζοντας οι ίδιοι κιθάρα και προέτρεπαν τους θαμώνες να τραγουδήσουν μαζί τους σαν μια μεγάλη παρέα.\nΤα τραγούδια του νέου κύματος τραγουδήθηκαν κυρίως από τη νεολαία της εποχής και υπηρετήθηκαν από συνθέτες και τραγουδιστές όπως\nΔιονύσης Σαββόπουλος ► «Ο Διονύσης Σαββόπουλος στα στούντιο της Lyra κατά τη διάρκεια ηχογράφησης» http://www.lyra.gr/Files/savopoulos-web.JPG Διονύσης Σαββόπουλος «Η Συννεφούλα» . Τραγουδά ο συνθέτης Διονύσης Σαββόπουλος «Μια η άνοιξη» . Τραγουδά ο συνθέτης.\nΑρλέτα «Η Αρλέτα» Γιάννης Σπανός - Γιώργος Παπαστεφάνου «Μια φορά θυμάμαι». Τραγουδά η Αρλέτα\nΓιάννης Σπανός «Ο Γιάννης Σπανός» Γιάννης Σπανός - Κώστας Κωτούλας «Μαυρομαλούσα κοπελιά». Απόσπασμα από την ταινία «Σκιές στην άμμο» (1970). Τραγουδούν ο Μιχάλης Βιολάρης και η Καίτη Χωματά Γιάννης Σπανός - Σωτήρης Σκίπης «Άσπρα καράβια» . Τραγουδούν η Καίτη Χωματά και ο Μιχάλης Βιολάρης Γιάννης Σπανός - Γιώργος Παπαστεφάνου «Κι αν σ’ αγαπώ δεν σ’ ορίζω». Τραγουδά ο Γιάννης Πουλόπουλος\nΛάκης Παππάς, Γιώργος Ζωγράφος κ.ά.\nΗ σύγχρονη ιστορία της Ελλάδας σημαδεύτηκε από έντονα πολιτικά πάθη και μεγάλες κοινωνικές αντιπαραθέσεις. Η άνοδος (1967) Η δικτατορία εγκαθιδρύεται. Ακούγεται ο παραληρηματικός λόγος του δικτάτορα Γεώργιου Παπαδόπουλου ενώ αστυνομοκρατία και στρατοκρατία επικρατεί στους δρόμους της Αθήνας και η πτώση (1974) της στρατιωτικής δικτατορίας Η εξέγερση του Πολυτεχνείου τον Νοέμβριο του 1973, οδήγησε στην πτώση της στρατιωτικής χούντας όξυνε τα φαινόμενα αυτά. Αυτό είχε ως συνέπεια τη δημιουργία μιας νέας τάσης που ονομάστηκε «πολιτικό τραγούδι». Περιλάμβανε τραγούδια που ήταν γραμμένα στη λογική και στο ύφος του έντεχνου τραγουδιού αλλά με έντονα τα στοιχεία της πολιτικής αμφισβήτησης και της κοινωνικής κριτικής. Δημιουργήθηκε από μουσικούς και ποιητές ενταγμένους στους κόλπους της ελληνικής αριστεράς και είχε ως κύριους αποδέκτες τον κόσμο που την πλαισίωνε.\nΗ μεγάλη έκρηξη του πολιτικού τραγουδιού έγινε μετά την πτώση της δικτατορίας όπου γήπεδα γέμιζαν ασφυκτικά από κόσμο που τραγουδούσε τραγούδια του είδους αυτού μαζί με τους τραγουδιστές, διακηρύσσοντας με τον τρόπο αυτό την πρόσφατα αποκτημένη ελευθερία του λόγου. Το πολιτικό τραγούδι παρήκμασε και έπαψε να υπάρχει στις αρχές της δεκαετίας του 1980. Υπηρετήθηκε από τους Μίκη Θεοδωράκη «Ενθουσιασμός για την επάνοδο του Μίκη Θεοδωράκη μετά την πτώση της δικτατορίας» «Ο Μίκης Θεοδωράκης σε συναυλία στο γήπεδο Καραϊσκάκη το 1974», «Ο Μίκης Θεοδωράκης σε συναυλία στο γήπεδο του Παναθηναϊκού το 1976» Μίκης Θεοδωράκης – Brendan Behan «Το γελαστό παιδί» . Τραγουδά η Μαρία Φαραντούρη Μίκης Θεοδωράκης – Αλέκος Παναγούλης «Οι πρώτοι νεκροί» . Τραγουδά ο συνθέτης Μίκης Θεοδωράκης και Τάσος Λειβαδίτης «Μάνα μου και παναγιά» . Τραγουδά ο Γιώργος Νταλάρας Μίκης Θεοδωράκης «Το σφαγείο» . Τραγουδά ο Αντώνης Καλογιάννης σε συναυλία το 1974 Μίκης Θεοδωράκης και Brendan Behan «Ποιος δε μιλά για τη Λαμπρή» . Τραγουδά η Μαρία Φαραντούρη σε συναυλία το 1974 Μίκης Θεοδωράκης «Μην ξεχνάς τον Ωρωπό» . Τραγουδά ο συνθέτης σε συναυλία το 1974 που ήταν ο κύριος εισηγητής του ήδη από τη δεκαετία του 1960,\nΘάνο Μικρούτσικο «Ο Θάνος Μικρούτσικος με τον τραγουδιστή Γιάννη Κούτρα» «Θάνος Μικρούτσικος - Τα τραγούδια της Λευτεριάς. Το εξώφυλλο του δίσκου» Θάνος Μικρούτσικος – Ναζίμ Χικμέτ «Αν η μισή μου καρδιά» . Τραγουδά η Μαρία Δημητριάδη Θάνος Μικρούτσικος – Φώντας Λάδης «Ο φασισμός» . Τραγουδά η Μαρία Δημητριάδη\nΓιάννη Μαρκόπουλο «Ο Γιάννης Μαρκόπουλος καθισμένος στο πιάνο» Γιάννης Μαρκόπουλος - Γιώργος Σκούρτης «Μπήκαν στην πόλη οι οχτροί» . Απόσπασμα από συναυλία την δεκαετία του 1970, λίγο μετά τη μεταπολίτευση. Τραγουδά ο Νίκος Ξυλούρης\nΜάνο Λοΐζο Μάνος Λοΐζος «Τσε Γκεβάρα» . Απόσπασμα από συναυλία. Αθήνα 1974κ.ά.\nΤραγουδιστές / Συνθέτες\nΔισκογραφία - Πωλήσεις μουσικών ηχογραφήσεων\nΣελίδα της music heaven. Αφορά μεταξύ άλλων και δίσκους έντεχνου τραγουδιού. Επίσης: δισκογραφία, νέα, παρτιτούρες, συζητήσεις, αγγελίες και χρήσιμες συνδέσεις.\nΕπίσημη σελίδα της Χάρις Αλεξίου. Βιογραφικό, δισκογραφία, συνδέσεις, νέα και συναυλίες.\nΗ επίσημη σελίδα της Ελευθερίας Αρβανιτάκη. Βιογραφία, δισκογραφία, νέα και ΜΜΕ, φωτογραφίες και βίντεο, εμφανίσεις της τραγουδίστριας.\nΕπίσημη σελίδα της Δήμητρας Γαλάνη. Βιογραφία, δισκογραφία, φόρουμ, δισκογραφία, παιχνίδια, συνδέσεις\nΗ επίσημη σελίδα της Σαββίνας Γιαννάτου. Νέα, δισκογραφία, φωτογραφίες, πληροφορίες.\nΣελίδα για τον Φοίβο Δεληβοριά. Mp3 νέων κυκλοφοριών, βιογραφικό, δημοσιεύσεις και επικοινωνία.\nΗ επίσημη σελίδα του Παντελή Θαλασσινού. Βιογραφία, δισκογραφία, φωτογραφίες και βίντεο, επικοινωνία, mp3.\nΣελίδα για τον Αλκίνοο Ιωαννίδη, στα γαλλικά.\nΗ επίσημη σελίδα του Γιάννη Κότσιρα. Βιογραφικό, δισκογραφία, φωτογραφίες του καλλιτέχνη και σχετικές συνδέσεις\nΒιογραφία, εμφανίσεις, δισκογραφία, νέα, επικοινωνία, φωτογραφίες στη σελίδα του Σωκράτη Μάλαμα.\nΕπίσημη σελίδα του Μιλτιάδη Πασχαλίδη. Βιογραφικό, δισκογραφία, φωτογραφίες και βίντεο, επικοινωνία, στίχοι, φόρουμ και νέα του καλλιτέχνη.\nΕπίσημη σελίδα του Νίκου Πορτοκάλογλου. Βιογραφία, Δισκογραφία, νέα και επικοινωνία, φωτογραφίες και βίντεο, φόρουμ.\nΗ επίσημη σελίδα της Άλκηστις Πρωτοψάλτη. Βιογραφικό και συνεργασίες, δισκογραφία, νέα και επικοινωνία.\nΣελίδα της Ελένης Τσαλιγοπούλου. Νέα, Βιογραφία, δισκογραφία, φωτογραφίες και επικοινωνία.\nΠροβολή και πώληση δίσκων έντεχνου ελληνικού τραγουδιού.\nΠροβολή και πώληση μουσικών δίσκων έντεχνης ελληνικής μουσικής από την megamarket.\nΠωλήσεις έντεχνων δίσκων από την discobole.\nΕμπορικός ιστότοπος για online παραγγελία CDs.\nΈχουν αρκετές κυκλοφορίες CD με ρεμπέτικα, στις υποκατηγορίες Κλασικά, Σμυρναίικα, Απαγορευμένα, Σύγχρονοι εκτελεστές, και συλλογές.\nΒιβλία για το έντεχνο τραγούδι\nΠωλήσεις βιβλίων σχετικών με το έντεχνο από την Greek books.\nΣτη σελίδα υπάρχουν συνδέσεις, μέσω Greekbooks, σε ταμπλατούρες για το έντεχνο ελληνικό τραγούδι.


Χαμός στο Euro: «Γ@@@ τη μάνα σου την Αλβανίδα» | in.gr\nTAGS: euro 2020ΑυστρίαΒΟΡΕΙΑ ΜΑΚΕΔΟΝΙΑ\nΗ Αυστρία επικράτησε με 3-1 της Β. Μακεδονίας το βράδυ της Κυριακής και ξεκίνησε με το δεξί τις υποχρεώσεις της στο EURO 2020.\nΟ Μάρκο Αρναούτοβιτς ήταν αυτός που σημείωσε το τρίτο γκολ στο 89’ και κλείδωσε τη νίκη των Αυστριακών, αλλά αμέσως μετά το γκολ άρχισε να βρίζει τον Αλιόσκι. Μάλιστα ο Αλάμπα έτρεξε κοντά στον συμπαίκτη του προκειμένου να του κλείσει το στόμα.\nΣτη Σερβία ασχολήθηκαν με το συγκεκριμένο ζήτημα και σύμφωνα με όσα αναφέρουν, διαβάζοντας τα χείλη του Αρναούτοβιτς, ο Αυστριακός φέρεται να ξέφυγε για τα καλά βρίζοντας τη μάνα του Αλιόσκι.\nΣυγκεκριμένα, σύμφωνα με όσα αναφέρονται, ο επιθετικός της Αυστρίας φέρεται να είπε «Γ…ω τη μάνα σου την Αλβανίδα».\nΣχετικά άρθρα: ➤ Euro 2020: Το πρώτο μήνυμα του μαχητή Ερικσεν από το νοσοκομείο ➤ Το 5ο Φεστιβάλ Ισπανόφωνου Κινηματογράφου στο Ελληνίς ➤ Eurobasket 1987: 34 χρόνια από το έπος της παρέας του Γκάλη και του Γιαννάκη


HFL: Μύδια με σπαγγέτι\nΜύδια με σπαγγέτι\nΜια συνταγή πολύ εύκολη και γευστική, που την φτιάχνουν πολύ στην Ν. Ιταλία και όχι μόνο πιστεύω, στην οποία εκτός από μύδια, μπορείτε να βάλετε ανάμεικτα μύδια με αχιβάδες.\n1 κιλό μύδια (κατά προτίμηση φρέσκα)\n2-4 σκελίδες σκόρδο ανάλογα με τα γούστα\n1 1/5 ποτήρι κρασιού λευκό κρασί\n1 πακέτο σπαγγέτι Νο 7\nΑφήνουμε τα μύδια, αν είναι φρέσκα μέσα σε λεκανίτσα με νερό και αλάτι για 1-2 ώρες, τα καθαρίζουμε καλά. Σε μια κατσαρόλα, ρίχνουμε το ελαιόλαδο το αφήνουμε να κάψει και ρίχνουμε το σκόρδο σε φετούλες (σε όσους δεν αρέσει το σκόρδο υπάρχει κι άλλος τρόπος, ρίχνουμε το σκόρδο ολόκληρο και μόλις αρχίζει να ξανθαίνει το πετάμε) το γυρνάμε δυο τρεις φορές, ρίχνουμε τα μύδια ανακατεύουμε λίγο και κατόπιν σειρά έχει το κρασί, τα αφήνουμε να αχνιστούν και να ανοίξουν. Αν κάποιο μύδι δεν ανοίξει το πετάμε, γιατί θα μας πετάξει αυτό στο κοντινότερο εφημερεύων νοσοκομείο. Έχουμε βράσει τα σπαγγέτι αλ ντεντε ( με μία κουταλιά ελαιόλαδο), στραγγίζουμε και τα ρίχνουμε μέσα στα μύδια, για να ανακατευτούν οι γεύσεις ρίχνοντας και τον μαϊντανό.\nPosted by Maria M at 2/02/2007 10:56:00 AM\nΩραία τα μύδια με την άσπρη σαλτσούλα! Τα έχεις φτιάξει καθόλου , Μαρία, με κόκκινη σαλτσούλα; Όπως καταλαβαίνεις λατρεύω τις μακαρονάδες με κόκκινη σάλτσα και όχι μόνο (τελικά όλα τα λατρεύω εγώ και δεν ξέρω τι θα γίνει, πλησιάζει και καλοκαίρι).\n2/2/07, 1:34 PM\nΜε κόκκινη όχι δεν τα έχω φτιάξει, αλλά όλα γίνονται.\nΚαλά κάνεις και λατρεύεις το καλό φαγητό και γλυκό και αν χρησιμοποιείς κάποιο μέτρο, δεν υπάρχει φόβος. Άλλωστε αποδεδειγμένα οι δίαιτες παχαίνουν!!!!!!!\n2/2/07, 1:59 PM\nΜήπως να φτιάξουμε μια κατηγορία με νηστίσιμα μια και αρχίσαμε τα ψαρικά κι έρχεται Πάσχα; Μύδια, σλουρπ. Σήμερα έφαγα ό,τι χάβαρα είχαν μείνει.\n2/2/07, 3:15 PM\nΚική έγω έχω να προτείνω κάτι άλλο. Όποιος έχει κάτι σπέσιαλ που το κάνουν στον τόπο του τις απόκριες ή την Τσικνοπέμπτη ας μας το γράψει. Κι όσο για τα νηστισιμα εεεε είμαστε καλά παιδια πριν πεινάσουμε μαγειρεύουμε :p\n2/2/07, 3:30 PM\nΤα λατρεύω έτσι τα μύδια. Με μπόλικο σκόρδο, μόνο που πετάω την φύτρα γιατί μπορεί κάποιους να τους ενοχλήσει στο στομάχι.\nΤο πράσινο φύτρο του σκόρδου πρέπει όλοι να το πετάμε! Από τότε που το έμαθα δεν το ξανάφησα.\n2/2/07, 4:31 PM